Heroisak alias heroi emeak | Heroisak alias heroi emeak – iparraldekohitza\nHeroisak alias heroi emeak\nArrazoi handia duzu, Aurelia, errazki ikusten ahal baita heroi emazteak ez direla agerian jarriak eta kasik beti ahantziak! Ez nindaike Hiriburuko Andere Serora hori aipatu gabe eta lan isila baina baitezpadakoa egin duena mendez mende eskertu gabe. Bista ona dutela pastoralen sortzaileek! Are eta jo antzina, zergatik ez aipatuz Menigne saube le bile (hiria salbatu duen neska), neska gaztea, izengoiti gaskoiarekin ezaguna dena, eta Baiona omen salbatu zuena gudaroste espainiar batek hiria setiatu zuelarik 1650ean. Bera ohartu zen isilka soldadu batzuk harresietan sartzekotan zirela eta zaindariak aski goiz abertitu! Gehi dezadan kaskoin hori Maria Garai izenarekin zela. Eta ez direa heroiak gure etxeetako ama, amatxi, amañi eta guziak? Hamalauko gerla bukaeraren mendeurrenean baikara, zer ez zuten jasan orduko emazteek! Anaia, seme, senarren dolu ikaragarriak, etxeko lan guziak beren bizkar, eta abar, eta abar. Eta gaurko presoen lagun eta etxekoak, dolamen eta pairamenetan, biktimen lerroan ere.\nIrakurle argi batzuek testu honi begiratzean berdin hitz gaitzetsia erabili dudala pentsatuko dute. Egia da batzuen artean -sa atzizki horren jartzea salagarri daukatela, gainera horrek itxura zaharkitua duela, eta gure adinekoek ezik ez dutela baliatzen. Alta bada, errientsa hitza aspaldikoa dugu, baina, ez banaiz makur ari, badu ba hogei bat urte “matxismoaren garbiketa” euskaran sartu zaigula. Gizontasuna hitza baztertu behar dugu, jendetasuna emanez, eta abar, giz- hori denetan baitugu. Afera konplexua da, hizkuntzak jendartearen (gizartearen!) historia berekin darama, nahi edo ez. Auzoko xakurra beti kukuso baita, adierazpen txarra ematen digu gure Errepublika zibilizatuak bere Droits de l’homme aipatuekin, estatu bakarretarik baikara hitz horien erabiltzeko: besteetan derechos humanos edo human rights baitarabilte.\nHorren jorratzen segitzeko gogo ergela ematen dit gai horrek, gure hizkuntza ezdeusa daukaten handiki horiek, beren espresio bat erabiliz beren borta aitzinean jatsa pasatzea ez bailukete gaizki! Nègre hitz hori ez da gehiago erabili behar Frantzian, black hitza eman behar da, baina art nègre zilegi da. Gainera, badakikezue la Négresse auzoaren izena biarriztar batzuek galarazi nahi izan dutela, arrazakeriaren seinale delako. Paso. Salamalec hiztegi on guzietan sartua da eta Robert hiztegi serios horrek dio politesse exagérée dela. Hitz arabiarretarik dator salam alekum-etik, bakea zurekin diola. Baina arruntean Frantzian elasturi inutila erran nahiarekin dago, zinez gaitzesle eta ezkorra. Eta bretainiar pobreak Parisera lan bila zetozelarik, frantsesa ez jakinez, jateko ogia eta edateko arnoa eskatzen zuten bara (ogia) eta gwin (arnoa) hitzekin. Eta horra baragouiner hitz guziz mespretxagarria frantsesa ez den hizkuntza batez erabiltzen dutena! “Langage incorrect et inintelligible“, monsieur Alain Reyen hitzetan… eta “qui paraît barbare” gehitzen duenez… To, justu, Aymeri Picaud batek bezala 1140. urtean agertu zuen Compostelarako beilarientzat egin gida berezian. Onar genezake orain baino barbaroagoak ginela, mintzairaz segurik, hala baitio, gaineratuz mintzatzen garela “zakurrak saingaka bezala”! Horri gainera nezake, aita zenak zioen bezala, bizkarra largo dugula eta jasankor, ez ahazkorregi zorionez!\nIparraldeko Hitza aldizkari seriosari ez nioke ezaxolakeria sobera gehitu behar baina eskubide humanoen kapituluan egonez, Robert Badinter justiziaren ministro ohiaren ohar batekin bururatu nahi nuke: “Frantzia ez da Eskubide Humanoen herria baina Eskubide Humanoen deklarapenaren herria!”. Eta ez da ñabardura ttikia.


[GALERIA] Kemenen lilura, hilaren 9a biribiltzeko\nIra 10, 2018\tNork:\tAsier Perez-Karkamo\t-\nBateleren zortzikoa, Kemen Dantza Taldearen atzoko saioan\nOhikoa izanagatik, berdin berdin liluratzen du. Kemen Dantza Taldeak Hondarribiko jaietako emanaldi berezia eskaini zuen atzo ilunabarrean Arma Plazan. Plazatik mugitu gabe, besteak beste, Auritzera, Eltziegora, Otsagira eta Luzaidera bidaiatu zuten dantzariek, tokian tokiko dantzak eta jantziak erakutsiz.\nArraunlariei omenaldia egin zitzaiela-eta, ordu erdiko atzerapenarekin hasi zen saioa. Hemerotekan, atzoko egunez Hondarribia Arraunek Kontxa irabazi zuela geratuko da, ez Kemenen saioa. Baina atzoko egun handia biribiltzeko modu bikaina izan zen Arma Plazako emanaldia, eta bertara hurbildu zirenek gozatu ederra hartu zuten.\nKemen Dantza Taldea Hondarribiko jaietan\nOkzitaniako dantzen ikastaroa egingo dute ...\nNork: Asier Perez-Karkamo - Aza 6, 2018\nAlardeari babesa adierazi dio udalak, ir ...\nNork: Asier Perez-Karkamo - Urr 26, 2018\nKukaik ‘Erritu’ aurre-estreinat ...\nNork: Asier Perez-Karkamo - Urr 10, 2018


XVII. San Martin azoka eta odoloste txapelketa Bermeon domekan, azaroaren 11n\nSan Martin jaiak direla eta, domekan, azaroaren 11n, XVII. San Martin azoka izango da Bermeoko Lameran 9:00etatik 15:00etara; eta, bere barne, ohikoa den odoloste txapelketa egingo da. Baserri giroa nagusi izango da txerriki produktuari lotutako azoka horretan.\nHorrela, hainbat postuetan herritarrek eta bisitariek txerrikiak dastatu ahal izango dituzte, azokan zazpi harategik eskainiko baitituzte euren kalitatezko produktuak. Horrez gain, beste produktu asko eskuratzeko aukera ere egongo da azokan, hala nola, ogia, euskal pastela, gazta, eztia, txakolina, patea eta lorak.\nEdozelan ere, azokaren protagonista nagusia odolostea izango da, izan ere, aurten Bermeoko Udalaren XVII. Odoloste Txapelketa egingo da. Horretan 22 partaide izango dira, besteak beste, Bermeo, Mungia, Gernika, Zornotza eta Loiutik etorritakoak. Epaimahaiaren arduraduna eta zuzendaria Pedro Mendizabal sukaldaria izango da.\nXVII. San Martin azoka Andeko tabernak antolatzen du, Bermeoko Udalen eta BBKren laguntzarekin. Bermeoko Udalak pertsona guztiak gonbidatu ditu San Martin azokara kalitatezko produktuekin giro onean gozatzeko aukera paregabea eskainiko duelako.


NORTON KLUB talde eibartarra Coliseoan — Eibarko Kultura Ondarea - Egoibarra.eus\nNORTON KLUB talde eibartarra Coliseoan\nNorton Klub, 2007ko maiatzaren 25ean izango dugu Coliseoan, gaueko 10etan. Taldea, Mikel eta Aintzira Gorosabel Garai neba-arreba eibartarrek, Mikel Irisarri Guillermo eibartarrak eta Sergio Rodriguez bilbotarrak osatzen dute.\nMusikari, konpositore eta abeslari eibartarrak txikitatik du musika zaletasuna; Solfeoa ikasten 7 urterekin hasi zen, pianoa ere ikasi zuen; Esteban Elizondo maixu handiarekin ikasi zuen Organoa joten. JAZZa Sorkunde Idigoras-ekin; Madrilen eta Bartzelonan ere ibili da musika ordenagailuz egiten ikasteko. Ezinezkoa zaio Mikeli musikarik gabe bizitzea.\n1989an E.H.SUKARRA taldea sortu zuen Facundo Amador bateriajolearekin eta Cesar Tejadarekin (baxua eta korua).\n1990eko uztailean, lehendabiziko kontzertua eskaini zuten Soraluzeko Gaztetxean.\n1991n Euskadi Gaztea sarien lehen edizioa irabazi zuten.\n1992ko apirilean, "E.H.Sukarra" diskoa kaleratu zuten Esan Ozenki zigilupean.\nE.H.Sukarra taldeak aurrera egin eta zuzeneko kontzertuak ematen segitu zuen. "Garaien Laberintoan" diskoan, Asier Serrano idazle gaztea, letragile bezala laguntzen hasten da.\nHarreman sendo honen ondorioz, 1996an Asierrek eta Nortonek, Lorelei taldea sortu zuten. 2000.ean, Loreleik, bere ibilbideari utzi zion.\n"Barne records" bere disketxe propioa sortu zuen. Norton Klub-a sortu zuen 2005ean, "Kale artean" eta "Klub-a" diskoak kaleratu ditu Barne records zigiluarekin.\nDISKOGRAFIA: EH SUKARRA taldearekin: E.H.Sukarra (1991). Irtenbide bakarra (1993). Garaien Laberintoan (1995). Ura Sutan (1996), Sua Urtzean (1999) Galtzailearen egunak (2002). LORELEI taldearekin: Bada hiri gorri bat (1997). Tatuatu zenidan zerua (1999). NORTON KLUB-ekin: Kale artean (2005) Klub-a (2006). Taldearen webgunean, www.nortonklub.com, kantuak doan atera daitezke.\nAintzira Gorosabel Garai ( 1976, Eibar)\nMagisteritza musika espezialitatean ikasitakoa dugu Aintzira, baina Gorosabel-Garaitar guztiak bezala musika txiki-txikitatik hasi zen ikasten: Solfeoa eta Korala ditu; pianoa ere ikasi zuen 4. mailara arte. Aintzirak jotzen dakizkien instrumentuak hauexek dira: pianoa, saxoa, tanborra, guitarra, txirula,... TUBABU perkusio taldean ere ibili zen kontzertuak ematen 1998/2001 bitartean.\nGaur egun ere KADUN KARAMA taldearekin dabil. KOKEIN Eibarko taldean ere ibili zen sasoi batean gitarra jotzen (2003). Azkenik, Mikel bere anaiarekin batera dabil Norton Klub-en.\nLORELEI taldearen baxua, BADA HIRI GORRI BAT diskan hartu zuen parte. Gaur egun Norton Klub-eko baxua da.\nSergio Rodriguez "Ritxi" (Bilbotarra)\nRADIKAL BLUES talde bilbotarraren bateriajolea eta hitzen nahiz soinuen egileetako bat. CHOCOLATE SEXY-ko bateriajolea izan zen, HORTZ MUGA antzerki taldean musikari. Gaur egun Norton Klub-eko bateria.\nNorton Klub-en disketako letra-zati batzuk\nPlastikozko logela hotzak\nNeguko elurte latzak\nAzalean tatuaturik bizitza\nBetirako zigorra bailitzan\nBerripaper zimurtuen beroan\nJoana ez den denbora gogoan\nGoseti den txakurra altzoan\nIlargiari so (bis)\nGauaren jainko bakar\nIzarren izara zara\nEz diren aintzirak\nMusikaz blaitzen zaizkidanetan\nIzerdi goxoaz bat


Askapena - Boltxe\nYoann Isambert, Parisko Euskal Herriaren Lagunak-eko kidea baino askoz ere gehiago zen. Kortsikarra, sindikalista, irakaslea, borroka kidea eta laguna zen. Euskal Herria maite zuen eta gure herriarekiko maitasun horrek urte luzez euskal askapen borrokarekin konprometitzera eraman zuen. Euskal preso, iheslari eta deportatuekiko elkartasunez hamaika ekimen antolatu zituen Parisko elkartasun komitearen baitan eta euskal preso eta […]\nBoliviako Estatu kolpearen aurrean | Ante el golpe de Estado en Bolivia\n[EUS] Azkenik, Evo Moralesen gobernuaren aurkako Estatu kolpea gauzatu da. Esan behar da kolpe hau 2019ko urriaren 20ko hauteskundeak baino lehen eratzen ari zela. Santa Cruzen bere oinarri nagusia daukan Boliviako oligarkiaren eta inperialismo yankiaren saiakeren emaitza da kolpe hau; historikoki gutxietsita eta baztertuta izan diren sektoreen alde (nagusiki jatorrizko herriak eta nekazari eta langile […]\nPalestina aske baten alde, elkartasuna palestinar erresistentziarekin! /¡Por una palestina libre, toda la solidaridad con la resistencia palestina!\n[EUS] 1948ko maiatzaren 15ean Israelgo Estatuak bere estatuaren sorrera aldebakartasunez aldarrikatu zuen ehunka palestinar herriren gainean eta 700.000 palestinarretik gora euren lurretatik kanporatuz. Geroztik, palestinar herriak egun hau Nakba-ren egun gisa oroitzen du, arabieraz hondamendia esan nahi duena. Oroimenerako eta salaketarako eguna da gaurkoa. Israelgo Estatuak palestinarrak euren etxe eta lurretatik kanporatuz, herri eta etxebizitzak […]\nIraultza bolivartarra defendatzeko garaia da! /¡Es hora de defender la revolución bolivariana!\nVenezuelari buruzko Sanchezen gezurrak\nMarc Garcia, Itaca Herrialde Katalanetako erakunde iternazionalistako militanteak, Gobernu espainiarrak Guaidó kolpista presidente aitortu izanaren harira idatzia. Artikulua l’Accent aldizkari digitalak argitaratu du. Belarrian entzungailu bat dut eta esatariak elkarrizketa eteten du Pedro Sánchez Espainiako presidentearen prentsaurrekoa jartzeko. Papera eta arkatz bat hartu eta hitz egin ahala aipatzen dituen hitz gako batzuk idazteari ekin diot: […]


Fran Garagarza pozik azaldu da neguko merkatuan egindako mugimenduekin | SD Eibar - Web Oficial\nFran Garagarza pozik azaldu da neguko merkatuan egindako mugimenduekin\nEibarreko Kirol Zendariak "deserosoa" den neguko leihoan inguruko gogoeta egin du\nEibarreko Kirol Zuzendaria, Fran Garargarza, pozik azaldu da klubak neguko merkatuan egin dituen mugimenduekin. Kirol Zuzendaria kontent agertu da eguerdian Ipuruan eskainitako prentsaurrekoan. Garagarzaren esanetan, “deserosoa” da neguko merkatua. Eibarrek bi fitxaketa gauzatu ditu Sebastián Cristóforo eta Rafa Soares, eta ez da jokalaririk irten.\n“Neguko merkaldia oso exigentea da, mugimendu askokoa eta behar dugun guztia aurrera eraman ahal izateko lan handia egin behar da POzik gaude egindako mugimenduekin. Adin oneko bi jokalari ekarri ditugu. Oraina eta etorkizuna duten jokalariak dira. Erosteko aukera dute biek”.\n“Erabaki guztiak ondo aztertu dira Kirol Komisioaren, lehen taldeko lan taldearen eta Idazkaritza Teknikoaren artean. Izandako lesioek gogoeta egitera eraman gaitu. Izan ere, filialeko jokalariak erabili behar izan ditugu deialdiak osatzeko”.\nRafa Soaresen eta Sebastian Cristófororen etorrerarekin guztira 24 jokalariz osatutako plantilla du lehen taldeak, “azken urteotako luzeena”. “Inork ez du ateratzea eskatu eta zuzendaritzatik ez dugu inorren irteera aztertu”.\nGaragarzak aurreratu du Kluba Fabián Orellanarekin elkartu dela txiletarraren kontratu berritze aldera. Hegaleko jokalariak datorren ekainaren 30ean amaitzen du bere kontratua. “Eibar pausuak ematen ari da akordio lortzeko helburuarekin”.\nHorrez gain, Kirol Zuzendariak nabarmendu du Esteban Burgosek komunitate-pasaportea lortu duela. “Albiste garrantzitsua da klubarentzat. Jokalariaren balorea handiagoa da. Orain bi jokalarik bakarrik ez dituzte betetzen ezaugarri horiek: De Blasisek eta Inuik”.\nTaldearen egoeraz ere mintzatu da. Garagarzak adierazi du “sei puntuko aldea dugu jaitsiera postuekiko, iazko abantaila bera une honetan”. “Gelditzen diren 16 neurketatik 8 etxean dira eta horietako 4 arerio zuzenen aurka. Beste urte batez, helburu nagusia betetzeko Ipurua oso garrantzitsua izango da”.\nFidelizatutako jokalariaren inguruan, kirol zuzendariak aitortu du Roberto Olaberi dagokionez mugimendua egon dela. Orain arte Albaceten egon den erdilaria Extremadura arituko da urte amaierara arte.\nBestalde, Garagarzak azpimarratu du emakumezkoen lehen taldea egiten ari den denboraldia. “Iberdrol Ligara igoera postuan da. Duten abantailak optismistak izatera bultzatzen gaitu”. “Albiste bikaina da eta lanean jarraitu behar dugu helburua lortze aldera”.\nEIbarrkeo gainontzeko taldeei dagokionez, filialak fitxaketa berria egin duela esan du. Tote Algecirasetik dator eta 2022ra arte firmatu du kontratuta klubarekin. “Uste dut Vitoaren kasuan liga amaierara arte goiko postuetan egongo garela, play offeko postuetan egoteko borroka horretan”.\nHarrobiari ere tokia egin dio Garagarzak prentsaurrekoan. Iker Aguilarrek 15 urtez azpiko Espainiako Selekzioak jaso berri duen deia azpimarratu du. “Eibarreko harrobia hazten ari da”. Horrez gain, kirol zuzendariak A jubenilaren eta Euskal Ligako Kadetearen denboraldiak azpimarratu ditu “nahiz eta horrelako gogoetak denboraldi bukaeran egin behar diren”.


Ordeztu beharreko turismoek gutxienez 10 urte eta furgonetek gutxienez 7 urte izan behar dituzte beteta, eta txatar bihurtu beharko dira. Laguntzak jasotzeko prozedurak betetzerakoan energia-kalifikazioa eskatuko da gasolina- eta diesel-ibilgailuen kasuan, eta zehazki, A energia-kalifikazioa izango da. Diruz lagundu daitezkeen jardunak programaren oinarriak Euskal Herriko Agintaritzaren Aldizkarian argitaratu eta hurrengo egunetik aurrera egikaritu eta fakturatu beharko dira\nItsas Energia Berriztagarriez Erasmus Mundus Masterraren hasiera\nItsas Energia Berriztagarriez diharduen REM izeneko masterra abian jarri da Euskal Herriko Unibertsitatean. Hasierako saioan, txosten nagusiak hizpide izan du itsas energia berriztagarrien egungo egoera eta etorkizuna Euskadin, EEE Energiaren Euskal Erakundeko Atal Teknikoko zuzendariaren eskutik. Nazioarteko graduondoko ikastaro honetan Europa osoko 25 ikasle ari dira parte hartzen eta EEEren partaidetza du, Eusko Jaurlaritzaren energia agentzia, baita haren saiakuntza zentroena ere, itsaso zabalean kokatutako BiMEP plataforma eta Mutrikuko olatuen energia planta.\nEguzkitik eratorritako Euskadiko energia-sorkuntza elektrikoko potentzia bikoiztuko du plantak bere 24 MW-ei esker. Arabako ARASUR industrialdean kokatuta, EKIAN lankidetza publiko-pribatuan garatutako egitasmoa da.\nInstituzio-ordezkaritza Mexikar batek gertutik ezagutu ditu Euskadiko energia proiektuak\nCampeche Estatuko (Yucatango penintsula, Mexikoko hegoaldea) instituzio ordezkariak Energiaren Euskal Erakundearen zuzendari nagusi Iñigo Ansolarekin bildu dira, gaur goizean, euskal energia politika sakon ezagutzeko asmoz.\nHaranan amaitu da udalek energiaren trantsizioaren alde hartutako konpromisoa eskertzeko ibilbidea\nEuskal Autonomia Erkidegoko udalerri, mankomunitate eta kuadrilla guztiak izan dira “Energiaren Bidea” ekimenera deituak euren esfortsua azaleratzeko. Ekimen ibiltaria ixteko saioa gaur goizean izan da, Haranan. Energiaren Euskal Erakundeak eta bertako udalak bi proiektu partekatzen dituzte bertan: eguzki-parke bat eta zentral hidroelektriko bat, eta horri esker sare nagusia urtean 800.000 kWh-z hornitzen dute. Arantxa Tapia Ekonomiaren Garapen eta Azpiegituretako sailburuak bisitaldi tekniko bat partekatu du Guardia-Arabako Errioxako, Kanpezu-Arabako Mendialdeko eta Gorbeialdeko kuadrillen udal-ordezkariekin, 150 etxebizitza hornitzeko gaitasuna duen eguzki-planta bertatik bertara ikusteko.


Lehenik eta behin, bi konzeptu, historia eta historiaurrea, bereiztea ezinbestekoa dela uste dut. Aurrenak, historiak, arraunketak kirol moduan XIX. mendetik izan duen bilakaera azaltzen digu; eta historiaurreak, berriz, kirola eta lehiaketen jatorriaren nondik norakoak. Bigarren hau da atal honetan jorratuko dudana, labur bada ere.\nHistoriaurrea: arraunketaren jatorria Arraunketa kirola Euskal Herrian nola sortu zen aztertzeko gizakiak bizirauteko erabili izan duen eguneroko jarduerari, lanbideari, erreparatu behar diogu. Arrantza izan zen, batetik, arraunketa lehiaketen aurrekaria euskal uretan. Harrapatutako arraina portuan saltzeko zeinek lehenago ekarri elkarrekin lehian aritzen ziren arrantzaleak. Arrantza jarduerarekin batera, ordea, arraunketa lehiaketek beste aurrekari bat ere izan zuten: itsas portu handietan, Bilbo eta Pasaia, batik bat, belaontzi handiak atoaian portura garraiatzeko, traineruak erabiltzen ziren eta horrek eragin zituen tankera honetako lehiak. Izan ere, traineruek talaiatik begiztatutako ontziak porturatzeko ibilbide luzeak egin behar izaten zituzten, norgehiagokan, nor lehenago iritsi, jardun horren truke ematen zen diru sari ona eskuratzeko.\nHistoria: estropada antolatuak\nArrantzan edota atoaian zebiltzan gizonek eragindako erronka haiek herrien arteko desafioak ere sortu zituzten, eta, ondorioz, aurreneko estropaden antolaketa. Dena den, traineruen artean izandako aurreneko lehia antolatua ez zen apostu hutsala izan. Bermeo eta Mundaka herrien artean dagoen Izaro irlaren jabetza izan zen norgehiagokaren arrazoia.\nPasaian XIX. mendearen erdi aldera hiru traineruk ibiltzen ziren atoai lanetan, San Juaneko bi eta bat San Pedroko bat, eta 1854an, Donibaneko festeetan estropada lokatu zuten hiru traineruek.\nDonostiako Kontxako Estropadak. Aipatutako horietaz aparte, jokatu ziren, noski, arraun norgehiagoka gehiago gurean, baina, izan zen bat kirol honen historian mugarri suertatuko zena. 1871. urtean Hondarribia eta Pasaia herrietako traineruek jokatutakoak sortu zuen ikusmina, gerora, estropadarik ospetsuen eta preziatuena izango zenaren jaiotza: Kontxako Estropadarena. Hondarribitarren eta pasaitarren arteko desafio haren oihartzunak urte askoan iraun zuen, eta 1879, turismo hiri nagusia zen Donostian aurreneko Kontxako Estropada antolatu zen, eta han ere pasaiatarrak gailendu ziren. Aurrerantzen, ia urtero jokatzen hasi zen Donostiako Bandera, eta erreferente nagusia bilakatu zen arraunketa munduan.\nHiru aro. Donostiako Estropadak, 1879tik 2004 urtera bete dituen 125 urte hauetan, etenak, aldaketak eta abarrak bizi izan ditu. Kontxako Estropadak, eta, oro har, euskal arraunketak, urte hauetan hiru aldi edo aro nagusi izan ditu: 1.- Arrantzaleak eta, oro har itsasgizonak, arraunlariak ziren eta ia ez zuten prestakuntza berezirik behar estropadetan jarduteko, eguneroko ariketa huraxe baitzuten. Aro honek lehenbiziko ekitaldietatik 1920ko hamarkadara arte iraun zuen.\n2.- 1920ko hamarkadatik aurrera baporeko itsasontzien erabilpena zabaldu zen Euskal Herriko kostaldeetan, eta honek, degorrigorrez, estropadetarako prestakuntza berezia egin beharra ekarri zuen.\n3.- Aro Modernoa. 1970. urtean Donostiako Kontxako Estropadetan palmaresik onena duen Oriok, arraun jarduna eraberritu egin zuen. Aurreko urteetan arraunketa olinpikoan hasita, agilutxoek trainerura egokitu zituzten ikasitakoak: prestakuntza fisikoa, teknika eta abar. Aurrerantzean, talde guztiek oriotarren jarraibideari eutsi zioten, aro berriari bidea emanez.\nBi modalitateak: ontziak Teknika\nArraunlariaren prestakuntza fisikoa\nEmakumea eta arraunketa\nEuskal arraunketaren aro modernoa\nGalderak eta komentarioak


Bada zer bisitatu - Uztarria (Azpeitia)\n2018ko abu. 27a, 15:28\nUrtez urte herria itxuraldatzen ari bada ere, badira mendeetan zutik jarraitzen duten eraikin historikoak. Zaharberrituta, ikusgai daude asko. Horiekin osatu du abuztuko Uztarria aldizkarirako Klik! argazki-erreportajea Nora Alberdi kazetariak.\nGarai batean elizari itsatsitako harresiaren zatia zegoen tokian dago alberga edo garbitokia. 1842an eraiki zuten, Jose Javier Olazabalen laguntzaz. Eraikina, estiloz, neoklasikoa da, eta erdi estalita du sabaia; izan ere, eraikinaren erdian urmael handi bat dago, inguruko hogei uraska hornitzen dituena; uraska bakoitzak bere txorrota eta latsarria ditu. Etxaurre nagusian, burdin forjatuz eginiko bi ate daude, eta etxaurrean itsatsita Azpeitiko ikur bilakatu diren lau iturburu berezi.\nArkitektura mudejarra duen eraikinak arte kristauaren elementuak eta apaingarri arabiarrak ditu. Jauregia XVI. mendean eraiki zuten, Juan Antxieta musikariaren eta Errege Katolikoen kapilauaren aginduz. Eraikinaren elementurik ikusgarriena etxaurrea da: beheko aldea harlanduz dago egina, eta gainerakoa adreiluz. Konposizio eskema hori duen Gipuzkoako eraikin bakarra da. Egun, Kutxabankena da eraikina, eta Atzegiren eguneko zentroa dago bertan, baita bi pisu tutelatu ere.\nSoreasuko Sebastian Donearen parrokiak zortzi kapera ditu, eta horietako bat nabarmentzekoa da: Bakardadearen kapera. Errenazimenduko harribitxia da, eta bertan Nicolas Saez Elola zenaren hilobia dago. Azpeitiarra Pizarroren kapitainetako bat izan zen Peruren konkistan. Saez Elolak 1533an idatzi zuen testamentuan, Azpeitiko parrokian erosita zuen lekuan sakristia, organoa eta harrizko hilobia zituen kapera erakitzea agindu zuen. 2002 eta 2006 urteetan egindako birgaitze lanei esker, kaperak jatorriz zuen itxura berreskuratu zuen, baita horma irudien zati bat ere. Lan haiek egitean, kanpai baten moldea eta garai desberdinetan lurperatutako pertsonen eskeletuak aurkitu zituzten.\nMadalenako interpretazio zentroa\n1535ean, Parisen ikasketak amaitu eta gaixorik iritsi zen Azpeitira Loiolako Inazio. Madalenako ospitalean hartu zuen ostatu, gaixorik ziren behartsuekin batera. Hainbat tokitan jasota dagoenez, hiru hilabetez izan zen ospitalean, eta gaixoentzat eta behartsuentzat janari eta laguntza eske ibiltzen zen kalean. XVI. mendeko ospitale zaharra Jesusen Lagundiak berritu zuen, eta 2014tik zabalik dute jesuitek intepretazio zentroa.\n1930. urtean eraiki zuten dorretxea; hain zuzen ere, Euskadiko Ahaide Nagusietako oinaztarren familiak eraiki zuen. 1456an Enrique IV.a erregeak dorrearen goiko aldea eraisteko agindu zuen, eta mende bat beranduago, 1953ean, konpondu egin zuten dorretxea. Dena den, 1750ean hartu zuen eraikinak gaur egun duen itxura; dorre zaharra jauregi bihurtu zen, jatorriko dorreari bi gorputz atxiki zizkioten alde banatan eta garai hartan ohikoak ziren hainbat elementu barroko ere jarri zizkioten eraikinari. Gaur egun, Azpeitiko Udal Liburutegia dago Enparan dorretxean.\nZumaia eta Zumarraga lotzen zituen Urolako trenaren geltokian dago museoa. Europako tren bildumarik onenetakoa dago gune horretan, hainbat ibilgailu mota ikus baitaitezke, hala nola lurrun, diesel eta elektrizitate bidezko lokomotorak, automotorrak eta bagoiak. Museoak, 1926an inauguratu zuten trenbidearen tailer mekanikoaz gain, bi bilduma ditu bertan: treneko jantziena bata, eta tren geltokietako erlojuena bestea. Erloju bilduma munduko onenetakotzat hartzen dute adituek. Burdinbidearen Euskal Museoa 1994an inauguratu zuten, eta gaur egun Euskotrenek kudeatzen du. Lurrun trenean Lasaora bidaia da museoaren eskaintzetako bat.\nXVII. mende bukaeran, inguru hartan baserriren bat baino ez zenean, hasi ziren Berniniren ikasle Carlo Fontana arkitektuak diseinatutako eraikin erraldoia egiten. Bi mende behar izan zituzten lanak bukatzeko, eta Izarraizko harrobitik ateratako marmolarekin ez ezik, Italiatik eta Karrantzatik ekarritakoarekin ere osatu zuten eraikina. Sarrerako ate nagusia, berriz, Kubatik ekarritako kaoba zurez egina da. Erromesen helmuga bilakatu zen zabaldu eta gutxira basilika, eta gaur egun Gipuzkoako hiru tenpluen ibilbideko guneetako bat da.\nBasazabal Azpeitiko jatorrizko eraikin zibilik zaharrena da, XIV. mende amaierakoa, zehazki. Etxe pribatua izan zen 60ko hamarkadara arte, eta 1985. urtean zaharberritu egin zuten. Gotiko estilokoa da jauregia, eta Gipuzkoan ohikoa ez den patio bat dauka barruan. Udalak jauregiari balio erantsia eman nahi dio, eta jauregiaren izaera errespetatuta, berritzen ari dira. Besteak beste, turismo bulegoa, interpretazio gunea eta erabilera anitzeko gelak egingo dituzte bertan; besteak beste, ekitaldi zibilak, formazio saioak eta abar egiteko.\nGarai batean udaletxearen azpiko eliza izana, kulturaren plaza da egun. Sanagustin kulturgunea zabaltzerako erabat berritu zuten gunea, baina agertokiaren atzeko erretaula mantentzea erabaki zuten, haren balio historikoa handia delako. Askotan teloi beltzaren atzean izaten da, ezkutuan, baina abuztuan-eta agerian jartzen dute.


Alta eskaera tenis eta padel pistetako erabiltzaile gisa\nIzapide honen bidez tenis eta padel udal pistetako erabiltzaile gisa alta edo baja eman zaitezke. Izapide hau banakoa eta pertsonala da. Ordaindu behar den tasa urte naturalarekin bat etorriko da, hau da, alta edo baja zein hilabetean eskatzen den kontuan hartu gabe, urteko abonua osorik ordainduko da. Alta eskaera egin eta gero, interesdunak dagokion ordainagiria jasoko du emandako helbide elektronikoaren bidez edo, halakorik ezean, eskaeran adierazitako posta helbidean.\nIzapide hau informazio emateko besterik ez da. Mota honetako eskariak Getxoko (Luis López Osés, 20 ) edo Bilboko (Albia I Eraikina, behera) ur Partzuergoaren bulegoetan egin daitezke; edo bezeroentzako arreta telefonoaren bidez: 94 4873187, astelehenetik ostiralera, goizeko 8:00etatik arratsaldeko 18:00etara. Horretaz gain, Ur Partzuergoak honako bulego birtuala du interneten: https://oficinavirtual.consorciodeaguas.com/FacturaElectronica/Index.aspx


Lege-oharra - Kirolklub\nLege Ohar honek www.kirolklub.com web-orriaren erabilera arautzen du (aurrerantzean, Orria) URBASER, S.A.ren titulartasunekoa (aurrerantzean, Urbaser). Informazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legean xedatutakoaren ondorioetarako, Urbaserren datuak honako hauek dira: IFZ: A-79524054; Helbidea: Camino de las Hormigueras, 171, 28031 Madril; Telefonoa: 91 412 20 20; Faxa: 91 304 17 32; Posta Elektronikoa: info@urbaser.com. Madrilgo Merkataritza Erregistroan erregistratua: 544. liburukia, 37. orria, M-12103 orria, 1. inskripzioa.\nOrria erabiltzeko, erabiltzaileak onartu egin behar ditu Lege Ohar honetan adierazten diren klausula guztiak, bai eta zerbitzu, produktu edo Orriko zona jakin batzuk kontratatzeko ezartzen diren ohar edo klausula espezifikoak ere.\nLege Ohar honetan ezarritako klausulak onartzen ez baditu, erabiltzaileak ezingo ditu erabili Orrian bere eskura jarritako zerbitzu eta/edo edukiak.\nWebgune hau guztia (testua, irudiak, markak, grafikoak, logotipoak, botoiak, software-artxiboak, kolore-konbinazioak, eta edukien egitura, hautaketa, antolaketa eta aurkezpena) Jabetza Intelektualari eta Industrialari buruzko legeek babesten dute. Debekatuta dago horiek erreproduzitzea, banatzea, jendeari jakinaraztea eta eraldatzea, erabilera pertsonal eta pribaturako izan ezik.\nUrbaserrek ez du bermatzen edukiak beharrezkoak edo akatsik gabeak izango direnik edo erabiltzaileak haiek nahierara erabiltzeak ez dituela hirugarrenen eskubideak urratzen. Erabiltzailearen ardurapean dago orri hau eta honen edukiak ongi edo gaizki erabiltzea.\nHalaber, debekatuta dago webgunean dagoen informazioa osorik edo horren zati bat erreproduzitzea, ematea, kopiatzea, lagatzea edo zabaltzea, edozein dela ere haren helburua eta horretarako erabilitako bidea, Urbaserrek aldez aurretik baimena eman gabe.\nErabiltzaileak ez du orrialdea erabili behar legeen, moralaren, ordena publikoaren eta, oro har, Legezko Ohar honetan ezarritako baldintzen araberako erabilera egiteko. Era berean, behartuta dago publizitate edo ustiapen komertzialeko jarduerarik ez egitera nortasun faltsua duten mezuak igorriz.\nURBASERREK Orriaren arduradun gisa baino ez du jarduten, bere zerbitzuei buruzko informazio-zerbitzu baten emaile den aldetik, eta ez du bere gain hartzen erabiltzaileek ohar hau urratuz bidali edo argitara ditzaketen edukien ardura. Erabiltzailea da eduki horien egiazkotasunaren eta zilegitasunaren erantzule bakarra.\nURBASERREK erabiltzailea erabiltzen ari den Orriaren zerbitzua eten ahal izango du, eta erabiltzailearekiko harremana berehala baliogabetu ahal izango du, baldin eta Orria edo bertan eskaintzen diren zerbitzuetakoren bat Legezko Ohar honetan adierazitakoaren aurka dagoela uste badu.\nESTEKAK EDO LINKAK\nOrriak hirugarrenen guneetarako estekak edo linkak izan ditzake. Hirugarrenen orriak ez dira berrikusi, eta URBASERREK ez ditu kontrolatu; URBASER ezin izango da webgune horien edukien erantzuletzat hartu, ez eta haien pribatutasunari edo datu pertsonalen tratamenduari buruz hartzen diren neurrien erantzuletzat ere.\nURBASERREK gomendatzen du toki horien erabilera-baldintzak eta pribatutasun-politika arretaz irakurtzea.\nURBASERREN orriren baterako esteka bat aktibatu nahi izanez gero, jakinarazi egin beharko duzu, eta lotura sortzeko berariazko baimena lortuko duzu. URBASERREK bere webgunerako estekak aktibatzeari aurka egiteko eskubidea du.\nURBASERREK beren ardurapean adingabeak dituzten adin nagusiko erabiltzaileei gogorarazten die beraien ardura izango dela zehaztea zein zerbitzu eta/edo eduki ez diren egokiak haien adinerako.\nURBASERREK jakinarazten du eduki eta zerbitzu jakin batzuetarako sarbidea iragazteko eta blokeatzeko aukera ematen duten programa informatikoak badaudela, adingabeek Interneteko zer eduki eta zerbitzutara sar daitezkeen ala ez erabaki ahal izateko.\nURBASER ez da honako hauen erantzule egingo, ez zuzenean eta ez modu subsidiarioan:\nOrriaren zerbitzuaren kalitatea, sartzeko abiadura, funtzionamendu egokia, erabilgarritasuna eta funtzionamendu-jarraipena.\nOrria erabiltzeagatik erabiltzailearen ekipamenduetan sor daitezkeen kalteak.\nHirugarren bat, ezarritako segurtasun-neurriak urratuz, mezuetara sartzen den kasuak edo mezu horiek birus informatikoak bidaltzeko erabiltzen dituen kasuak.\nTransmititu, zabaldu, biltegiratu edo eskura jarritako eduki-mota guztien bizioak eta akatsak.\nErabiltzaileek igortzen dituzten edukien zilegitasuna, fidagarritasuna eta erabilgarritasuna orriaren edo bertan eskaintzen diren zerbitzuen erabilerarako, eta haien egiazkotasuna edo zehaztasuna. URBASERREK ez du kontrolatzen erabiltzaileek orria nola erabiltzen duten, eta ez du bermatzen Lege Ohar honetan ezarritakoaren arabera erabiliko dutenik.\nAdierazpen gisa eta izaera ez-mugatzailearekin, erabiltzailea honako hauen erantzule izango da:\nHaiek sartutako edukiena, bereziki orriaren bidez sartu eta URBASERRERA bidalitako datu eta informazioena.\nLegez kontrako edozein jarduketarena eta eskubideei kalte egiten dien edo kaltegarria den edozein jarduketarena.\nEgiazkoak ez diren datuak edo datu okerrak ematearena.\nLege Ohar hau gaztelaniaz idatzita eta Espainiako indarrek legeriaren mende dago. Eskainitako zerbitzuak edo Orriaren edukiak erabiltzearen ondoriozko edozein motatako eztabaidatarako, aldeak, Lege Ohar honetan ezarritako klausulak onartuz, Madrilgo auzitegi eta epaitegi eskudunen mende jarriko dira.


Maite Losadaren kantaldia Igorren - bizkaie.biz\nBizkaie! 2019-03-26 09:41 Musikea\nKontzertua martiaren 29an izango da, arrastiko 19:30ean.\nMaite Losada eta bere taldeak, Notas sensibles izenekoak, kantaldia eskainiko dabe Igorreko parrokian datorren martiaren 29an, arrastiko 19:30ean hasita. Sarrera librea eta debaldekoa izango da leku guztiak bete arte.\nMaite Losada konpositore bilbotarrak, ahots koruaz gan, gitarra eta tekladuagaz lagunduta eskainiko dau abesti sorta ederra, pop-rock bere estiloa erabiliz.\nKantaldian, Arratiako hainbat umek be parte hartuko dau, Losadari kantu batzuetan lagunduz eta koroak eginaz. Asteak daroez aurkezpen hau atontzen.\nMaite Losada Gurtubai\nLanbidez irakaslea, baina bere pasinoa beti izan da musikea, baloreak, alaitasuna eta poza zabaltzeko tresna moduan. Bere burua konpositore lez aurkezten dau, kantari legez baino gehiago. Horregaitik, azken urteotan Notas sensibles izeneko aurkezpenak egin ditu koruagaz batera.\nHamaika disko ditu argitaratuta, 150 kantu, euskeraz zein erderaz. Lau disko euskeraz grabau ditu: Ixiltasunean, Bihotz berriak, Irribarreak eta Hegoak. Diska honeek bere bersinoa dabe gaztelaniaz be. Beste lauzpabost ditu erdera hutsean.\nIgorreko kantaldian euskerazko bersinoak entzungo ditugu batez be, nahiz eta erderazko batan bat be kantau.\nNobedade legez, Igorren Cien veces más kantuaren euskerazko bersinoa lehenengoz entzungo da jentaurrean, kantaldi honetarako berenberegi atondutako bersinoa.\nEz da lehen aldia Arratiako Eleizak holango kantaldiak eratzen dituana. Organo eta abesbatzen musikaz gan, musika modernoari be tartea egin deutso programazinoan. Azken urteotan gure artean izan dira, adibidez, Peio Ospital, Michel Ducau eta bere taldea, Igorren, edota Juanjo Elezkano Lemoan.\nInformazino gehiego hemen.


MATEMATIKAKO BALIABIDEAK: logika lantzen jolasen bitartez\n- IQ PUZZLER\n- IQ TWIST\n- IQ LINK\nPublicado por Mireia Cobo en 8:40 No hay comentarios:\nGaur zuekin guztiz harriturik naukan baliabide bat elkarbanatu nahi dut. Scratch informatika-aplikazio bat da nagusiki haurrei zuzendua, interfaze grafiko sinple baten erabileraren bitartez ordenagailuen programazioaren kontzeptuak esploratzea eta saiakuntzak egitea baimentzen diena.\nBaliabide hau interneten aurkitu daiteke “Scratch” hitza bilatuta. Behin bere web orrialde barnean aurkituta beste erabiltzaile batzuk egindako lanak ikusteaz gain gure lan propioak egiteko aukera izango dugu.\nScratch bitartez, Lehen Hezkuntzako ikasleek programatzen ikasteko lehenengo pausuak eman ditzakete. Honen bidez, jolas desberdinak sortuko dituzte; hauetan pertsonaiak sartu eta behar diren aginduak ematen joango dira. Hau aurrera eramateko, erabiltzen dituzten mandatu desberdinak programak berak eskaintzen ditu eta modu egokian kokatu behar dira, ordenagailuak guztiz ondo uler dezan agindu nahi dena.\nKlasean aukera izan dugu baliabidea erabiltzeko eta gure jolas propioak sortzeko eta esan beharra dut oso entretenigarria izateaz gain, kognitiboki itzelezko abantailak eskaintzen dituela uste dudala. Logika erabiltzeko beharra dago eta gainera, frogak egiten diren bitartean pazientzia lantzeko aukera ere eskaintzen duela esan dezaket.\nPublicado por Mireia Cobo en 8:35 No hay comentarios:\nKaixo lagunok! Gaurkoan infografiekin nator topera! horrelako baliabideak graduko lehenengo urteetatik erabiltzeko aukera izan badugu ere, gaur hauek gogora ekartzeko momentua izan dugu eta zuekin elkarbanatu nahiko nuke ikasitakoa.\nLehenengo eta behin infografia zer den azaldu nahiko nuke: infografiak informazioa modu bisualean transmititzeko modu desberdinak dira. Testu, irudi edo bideoez gain, diagramak, grafikoak edo piktogramak ere erabili daitezke hauetan informazio osagarritzat.\nDuten funtzioari dagokionez, nagusiena komunikazio bisuala lortzearena da, irakurleak transmititu nahi den mezuari arreta handiagaz erreparatzeko asmoarekin erabiltzen dira.\nInfografiak sortzeko erreminta desberdinak daude eta Gorka Palacio irakasleak hurrengo sailkapena egin du:\nPublicado por Mireia Cobo en 15:00 No hay comentarios:\nEtiquetas: baliabideak, infografria\nPublicado por Mireia Cobo en 20:16 No hay comentarios:\nAurreko sarreran, errealitate areagotuaz hitz egin dizuet eta hau sortzeko baliogarriak diren plataforma edo aplikazio desberdinak aurkeztu ditut.\nOraingoan sortu ditudan bi proposamenekin natorkizue:\nAlde batetik, AURASMA aplikazioarekin sortu dudan jarduera aurkezten dizuet.\nGoiko irudia Aurasmarekin sortutakoa da eta behean sortu dudan QR kodea. Goikoa Aurasma aplikazioarekin eskaneatuta mobiletik ikus daiteke eta bestea QR irakurtzen duen aplikazioa erabilita.\nBestetik, LAYAR aplikazioarekin beste jarduera bat prestatu dut eta jarraian duzuen irudia, Layar aplikazioarekin eskaneatuta ikus dezakezue.\nPublicado por Mireia Cobo en 8:06 No hay comentarios:\nEtiquetas: aurasma, El bosque de Oma, Layar, QR codigoa\nErrealitate areagotu ikasgeleta gero eta gehiago erabiltzen da ikasleengan pertzepzio, interakzio eta irakaspena lortzeko ahalmen handia duelako. Jarraian, errealitate areagotuko tresna batzuk aurkeztuko dira,; hauek, irudi errealak birtualekin konbinatzeko tresna aproposak dira.\nWindows ordenadoreentzako erabilgarria, bere erabilgarritasun errazagatik azpimarratu dezakegu. Lehenik eta behin, beste aplikazio batzuekin sortutako 3D ereduak inportatu behar dira edo bestela, sortuta dauden bildumetatik deskargatu zaitezke edukiak (adibidez, “galería 3D de Google” delakotik). Ondoren, eredu horiek programaren marka klasikoetatik narrasten dira eta automatikoki elkartzen dira. Azkenik, edukiak ikusi eta partekatu daitezke Aumentatity Viewer erabilita.\nPlataforma hau doaneko kontu baten bidez jarduten da eta interesgarria da, azkenengo asteetan ospetsuenak izan diren lanak erakusten dituelako. Lan horiek berriro erabili daitezke klaseetan. Plataforma hau, zuzenean nabigatzaile batetik erabiltzen da eta beraz, ordenagailuan ez da inolako programarik instalatu behar. Gainera, sortutako edukiak Twitter, Facebook, Google Plus, Whatsapp, ... bezalako sare sozialen bidez partekatu al dira.\nCada imagen, objeto o lugar puede tener su propio “aura”; así es como denominan sus creadores la experiencia de realidad aumentada. En el aula, tal y como destacan, los docentes pueden crear sus propias auras para añadir contenidos digitales a materiales impresos\nPublicado por Mireia Cobo en 7:53 No hay comentarios:\nPublicado por Mireia Cobo en 4:41 No hay comentarios:\nEtiquetas: actividades innovadoras, MOOC, taxonomia de bloom\nMATEMATIKAKO BALIABIDEAK: logika lantzen jolasen b...


Eraso sexistak salatzeko telefono zerbitzua jarriko dute Zapatu Azulerako Ondarroako Udalak eta Radixu Irratiak\nHemen zaude:Hasiera»Berdintasuna»Eraso sexistak salatzeko telefono zerbitzua jarriko dute Zapatu Azulerako Ondarroako Udalak eta Radixu Irratiak\nOndarroako Udala 2019-06-25 Berdintasuna\nIndarkeria matxista egunerokoan landu beharrekoa izan arren, eraso sexistak eta sexualak jaien testuinguruan areagotzen den errealitatea da. Horregatik, zapatu azulen gertuko zerbitzu telefonikoa eskainiko du Ondarroako emakumeen Udal berdintasun Kontseiluak, Radixu Irratiarekin elkarlanean.\nZapatu azulen gertatzen diren edozein intentsitateko eraso sexisten arretarako telefonoa: informazioa, aholkularitza eta salatzeko telefonoa. Helburua da eraso guztiak identifikatu (erasoen berri izan), ikusarazi eta behar den neurriko erantzuna ematea ahalbideratzea.\nTelefono bidezko laguntza eman eta akonpainamendua egin erasotua izan denari edota deitzen duenari. Jai eremu askeak sortzeko bidean, erasoen prebentziorako zein erantzunerako baliabideak eskaini.\nUrgentziazko momentuan eskuhartzea\nAurrez aurreko arreta eta laguntza\nBaliabideak ezagutzen dituzten emakumeek kudeatzen dute telefonoa. Tfno bidezko laguntza emateko eta eraso baten aurrean zer egin behar den azaltzeko prestatuak, eta behar izanez gero, erasotua izan den emakumea laguntzeko eta akonpainamendua egiteko prest daude.\nOrdutegia: iluntzeko 20:00etatik goizeko 8:00etara.\nERASO BAT JASAN EDO IKUSTEN BADUZU, DEITU


Mikkeller eta Evil Twin | Garagardo ahotsa\nMikkeller eta Evil Twin\n2015(e)ko martxoak 3 -n igor-kargitaratuta\nMikkeller Danimarkako garagardo enpresa zuetako askok ezagutuko duzue zihurrenik. “Gipsy brewer” bezela ezagutzen den artisau garagardo ekoizle nomada bat da, hau da, fabrika propiorik ez duen eta fabrika desberdinetan ekoizteko ohitura duen ekoizlea.\nMundu mailako garagardo ekoizle nomada entzutetsuenetakoa dugu Mikkeller, 2006. urtean hasi zen ekoizle nomada bezala garagardoa saltzen. Lehengai oso desberdinak erabiltzen ohitua dago eta iaz 124 garagardo errezeta desberdin egin zituen.\nMikkeller-ek hurrengoa dio: ” Nik ez dut garagardoa egitea gustuko” “Niri errezetak berriak egitea eta beste batetara pasatzea gustatzen zait”.\nGaragardogile nomada kopurua asko ari da handitzen azken urteotan baina bereziki garagardo ekoizle nomada batek kezkatzen omen du Mikkeller: Brooklyn-en dagoen Evil Twin ekoizleak.\nZergatik? Ondo moldatzen ez den anaia bixkia baitu Mikkeller-ek Evil Twin enpresaren jabea den Jeppe Jarnit Bjergso.\nEvil Twin enpresa Mikkeller baina txikiagoa da baina aski ezaguna egin da baita artisau garagardo munduan. Jeppe Brooklyn iparraldean bizi da eta New York-en dagoen Torst tabernaren jabeetako bat da. New York Times-eko kazetari bati honakoa esan zion honek bere % 2,7 alkohol duen “Bikini Beer” garagardoa probatu eta honen zapore eta usainak goraipatu zituenean: ” Edangarritasuna da niretzat garrantzitsuena” “Nik ez dut Dark Lord garagardoa bezalakorik egingo, kuriosoa da probatzeko, baina edan ezin daitekeen garagardo bat da” – Dark Lord Three Lloyds ekoizlearen Stout bat da. “Ez dut nire anaiaren garagardoa mesprezatzen dudala bezala ageri nahi, baina bera ere Three Lloyds-en norantza berean doa. Beraiek egiten dutenarekin txundituta dago”.\nNew York Times-en hitzetan duela urtebete baina gehiago da elkarri hitzik egiten ez diotela.\nGazte zirenetik ibili omen dira beti bi anaiak elkarrekin lehian, plater garbigailua ea nork lehenago ustu ikusi nahi ez bazuten, korrikan nork azkarrago egin ikusten zuten. Jeppek jaio aurretik hasi zitzaiola Mikkel molestatzen esaten du, jaiotzeko momentuan bera baitzegoen irteteko lehena kokatua baina Mikkel “ipurdiz behera” jarrita zegoenez, zesarea bat egin beharra izan zuten eta hau lehenengo atera. Elkarren arteko benetako arazoak pisu baten salmenta dela medio hasi omen ziren, Jeppe-ren esanetan ez zen diru kontua izan, baina Mikkel-ek jokatu zuen hoztasuna izan zen berari haserrea sortu ziona.\nHau zuekin elkarbanatzearen arrazoia, Mikkeller eta Evil Twin (bixki deabrua) ekoizleak anaia zirela jakitean harritu izana eta beraien artean ondo eraman ez izanak ere nire atentzioa deitu zuelako izan da.\nHarrigarria iruditzen zait hain harrakastatsuak diren bi garagardo ekoizle anaia bixkiak izatea eta elkarrekin ondo ez ulertzea biek artisau garagardo mundua hainbeste miresten dutelarik. Jeppe-ren kasua gainera oso extremoa da bere enpresaren izenak anaiarekin duen arazoan du eta jatorria: EVIL TWIN (bixki deabrua).\nMikkel-i gai honi buruz hitz egitea ez zaio asko gustatzen, baina berak esan duen eta oso aproposa iruditzen zaidan esaldi batekin bukatuko dut bi anaien inguruko testu hau: “Bixkien arteko kontua zera da, zu zeu beste pertsona batengan ikusten duzu, eta batzutan gustuko ez duzun zerbait ikusten duzula”.\nArgazkia: http://gubstreet.com Egilea: Rasmus Malmstrøm; Corry Arnold\nKategoria bitxikeriak, egilea igor. Gorde lotura.


Teo Salomon gaztearen atxiloketa salatu du Aitzinak Baionan\n2018ko irailaren 22a, larunbata | Ordua Euskal Herrian 07:54:17\nGizartea > Herri mugimenduak > Gazte mugimendua > Aitzina\nParisko Terrorismoaren Aurkako epaileak agindu du gaztearen atxiloketa. Zehaztu gabeko ekintza bat egotzi diote. Elkarretaratzea deitu du Aitzinak atxiloketa salatzeko.\n2016ko maiatzaren 23a\n6:00etan Salomonen gurasoen etxera joan dira bere bila, baina ez zegoen bertan. Gurasoek horren berri eman diote eta bere kabuz aurkeztu da Baionako polizia etxean. Gaztearen bizilekua ere miatu dute uniformerik gabeko poliziek.\nParisko Terrorismoaren Aurkako epaileak eman du atxilotze agindua eta zehaztu ez den ekintza bat leporatzen diote, atxilotuari berari azaldu diotenez.\nAtxiloketa salatzeko elkarretaratzea deitu du Aitzinak 18:30ean, Baionako polizia etxearen aurrean. Gazte antolakundeko kideek “onartezintzat” jo dute Frantziako Estatuak “errepresioan oinarritutako ofentsiban” segitzea.\n“Herri honek bakea ezagutzeko eta gatazka politikoa konpontzeko eskubidea du”, azaldu dute. Horregatik, Frantziako Estatuari eskatu diote errepresio “gordin eta itsua” gelditzeko.\nAtxiloketa ugari azken urteetan\nEz da Frantziako Poliziak atxiloketak egiten dituen lehen aldia. Haitz Agirrebarrena, Jean François Magis, Alex Feldmann eta Teo Salomon atxilotu zituzten 2015eko urtarrilean, etxebizitzen kontrako ekintzak egotzita. Hiru aske utzi zituzten kargurik gabe, eta Salomoni kontrol judiziala ezarri zioten.\nAitzina gazte antolakundeko kideek Lapurdi, Nafarroa Behera eta Zuberoako hainbat herri sarreretan frantses hutsean idatzita zeuden 100 seinale kendu eta trenez Parisera bidali zituzten 2014ko uztailaren 14an.\n2014ko azaroan, Koldo Etxegarai eta Ieltxu Ostolaza kideak deklaratzera deitu zituzten afera berdinarengatik, baina ez ziren aurkeztu. Egun batzuk geroago, Ostolaza eta Etxegarai atxilotu zituzten, baina aske utzi zituzten segituan. Hiru gazte jendarmeriara deitu zituzten deklaratzera 2015eko otsailean.\nKanal honetan artxibatua: Aitzina\nAitzina kanaletik interesatuko zaizu...\nOdolkiak eta emakumeak parekatzen dituen iragarki sexista salatu dute Baionan\nLapurdiko hiriburuan Xingar azoka ospatzen ari dira urtero legez. Azokaren berri ematen duten kartelez josita ageri dira Baiona erdialdeko eraikinak. Horietako batean horrela idatzi dute frantsesez: "Baionan, odolkiak (neska itsusiak) ere zoragarriak dira".\n2018-02-27 | Aitzina\nMartxa baten lehen notak... Udaberri feminista!\nAitzinako talde feministako kideok Udaberri feminista kanpaina martxan jarriko dugu martxotik ekainera bitarte. Kanpaina honen ardatz nagusia, Ipar Euskal Herriko besta eremu ezberdinetara eraso sexisten aurkako protokolo bat zabaltzea izanen da. Izan ere, egunero jasan ditzakegun erasoak eremu horretan ere errepikatzen dira.\n2017-11-21 | Andoni Mikelarena\nBigarren etxebizitzak eta etxe hutsak ikusarazteko kanpaina abiatu du Aitzinak\n“Etxebizitzaren gaia arazo nabarmena da Ipar Euskal Herrian”, Aitzinaren ustetan. Arazo hori azaleratzeko asmoarekin kanpaina bat abiatu dute gazte erakundeak. Euskal Elkargoak gaia landu dezala eskatzen dute.\n2017-06-27 | Topatu.eus\nHendaia eta Irun arteko "muga inposatuan" independentziaren aldeko aldarria margotu dute\nAitzina eta Ernaiko gazteek hori ez dela Frantzia ez Espainia, Euskal Herria dela ohartarazi dute. Uztailaren 14an Donibane Lohizunen eginen duten manifestaziora dei egin dute bi antolakundeek.\n2017-06-22 | Aitzina\nHendaiako Mac Donald's okupatu eta herri bazkaria egin dute barruan Aitzina gazte antolakundeko kideek.


Irutxuloko HitzaOlaizola Archives - Irutxuloko Hitza\nJulen Olaizolak 20 urtetik beherakoen Eurobasketa jokatuko du\nby Estitxu Zabala\t- Uzt 12, 2012\nJulen Olaizola donostiarrak 20 urtetik beherakoen Eurobasketean parte hartuko du. Espainiako selekzioarekin jokatuko du, Luis Guil hautatzaileak hala erabakita. Eslovenian jokatuko dute, gaurtik aurrera. Lehenago ere, kadete eta junior mailetan urrezko dominak lortu zituen Olaizolak....Read More\nKote Olaizolaren galera “ordezkaezina” izango dela dio Bera Berako presidenteak\nGaur arratsaldean egingo dute hileta elizkizuna, Parte Zaharrreko San Bizente elizan Jose Ignacio Olaizola donostiarra, Kote Olaizola bezala ezaguna zena, larunbatean hil zen, bihotzekoak jota, 60 urterekin. Kirol arloan pertsona ezaguna zen, Donostiako Bera Bera klubeko...\nKirol munduak Kote Olaizola galdu du\nby Estitxu Zabala\t- maiatza 14, 2012\nBihar izango da hileta elizkizuna, San Bizente elizan, 19:30ean Jose Ignacio Olaizola donostiarra, Kote Olaizola bezala ezaguna zena, larunbatean hil zen, bihotzekoak jota. Kirol arloan pertsona ezaguna zen, Bera Bera klubeko sortzaileetako bat izan zen, eta...\nJose Luis Olaizola idazleak Troa literatur saria irabazi du\nby Irutxuloko Hitza\t- Api 19, 2012\nGizarte hobea lortzeko eta pertsona hobeak izaten laguntzen duen literatura saritzen dute Troa sariek. Jose Luis Olaizolak (Donostia, 1927) eskuratu du aurtengo sari nagusia, La niña del arrozal lanagatik. Haur prostituzioari buruzko obra da, eta Maite...\nSan Valentin, bero-bero\nby Irutxuloko Hitza\t- Ots 13, 2012\nSan Valentin eguna dela-eta, erreportajea prestatu du Irutxuloko Hitzak. Parte Zaharreko Bitxigorria dendako Iñaki Olaizolarekin hitz egin du. San Valentin eguna “Sexu eta Ugalkortasun Eskubideen Eguna ere badela” gogora ekarri nahi izan du....Read More\n“Dibertigarria da taldez aldatzen aritzea eta bakoitzera egokitu beharra”\nby Estitxu Zabala\t- Urt 12, 2012\nJulen Olaizola, Saskibaloi jokalaria Entrenatzen ari zela, eskuin belauneko meniskoan lesioa izan du Julen Olaizolak; ebakuntza egin berri diote Quiron ospitalean, eta sei astez kantxetatik kanpo egongo da, ezingo duelarik ez Lagun Aro GBCrekin ezta Iraurgi...\nLagun Arok Cajasolen aurka jokatuko du gaur\nby Irutxuloko Hitza\t- Urt 3, 2012\nLagun Aro Gipuzkoa Basketek ACB Endesa Ligako azken hiru partidak irabazi ditu, oso aurpegi ona erakutsiz. Bide on beretik jarraitu nahi du Sito Alonsoren taldeak eta gaur Cajasoli ere irabazteko prest dago. Donostia Arenan izango da...\n“Ezagutzen nuen mundu hau, niretzat ez da arraroa”\nby Estitxu Zabala\t- Abe 15, 2011\nJon Txakartegi, Lagun Aro GBCko entrenatzaile laguntzailea Hondarribia-Irun eta Iraurgi Lan Mobel taldeetako entrenatzailea izan ostean, momentuz bere ibilbidearen gorenera iritsi da Jon Txakartegi altzatarra; Lagun Aro Gipuzkoa Basketekin ACB Liga ezagutzen ari da. Espero zezakeen...


'Nebraska' - bizkaie.biz\nKarolina Almagia\t2014-02-21 10:31 Zinema kritikak\nDramea eta komedia batzen ditu Nebraska pelikuleak, hitz gitxi eta irudi esanguratsuak. Tristea da batzuetan, amaieran irrifarre bategaz amaituko dogu, eta eskertzen da. Zuzendariak bere pelikularik errazena, baina sakonena egin dau, eta asmau dau.\nThe Descendants egin ondoren, Alexander Payne artifiziorik bako hizkuntz naturala dauen film personal bategaz bueltau da. Nebraska road movie hunkigarria da, Bruce Dern eta Will Forte aktoreek interpretazino ederra eskaintzen deuskue. Lehenengoa adineko aita da; spam bidez, miloe bat dolar irabazi dituala jaso dau. Zentzunbakokeria galanta, iruzur nabarmena, bainak berak ames egiten dau, eta amesa gauzatu gura dau, bizitzan egingo dauen azkenengo zorakeria. Will Forte ames horretan laguntzea erabagiten dauen semea da. Euren ondoan, bigarren mailako personaia zoragarri eta bikain interpretautakoak topauko doguz.\nDramea eta komedia batzen ditu pelikula honek, hitz gitxi eta irudi esanguratsuak. Tristea da batzuetan, amaieran irrifarre bategaz amaituko dogu, eta eskertzen da.\nNebraska Amerika sakon-sakonera egindako biajea be bada. Semeak aitaren ganeko hainbat konturen barri izango dau biaje horretan, antxinako maitasun istorioak, emazteagaz bizi izandako gorro-amodio hartu-emona, ezkutuko familia-sekretuak... Bizitza oso bat agiri da kilomeatroak aurrrera doazela.\nSideways (Entre copas) pelikulearen zuzendariak bere pelikularik errazena, baina sakonena egin dau, eta asmau dau.


Errenta 2015: zergatik markatu gizarte-helburuen laukia? | Consumer\nErrenta 2015: zergatik markatu gizarte-helburuen laukia?\nErrenta Aitorpenean "X Solidario" laukitxoa markatzeak esan nahi du gizarte bazterketa jasateko arriskuan dauden zazpi milioi pertsonari laguntzea\nZergadunek PFEzaren% 0,7ko laguntza izan dezakete GKEek egiten dituzten programa sozialetan, “X solidarioa” laukia markatze hutsarekin. Gizarte-erakundeen eta abian jartzen dituzten programen bidez, hobetu egiten dira pertsonen bizi-baldintzak eta ongizatea, egoera soziosanitarioan, gizarte- eta osasun-beharrekin edo lan-merkatuan sartzeko beharrekin. Artikulu honetan, 2015eko Errenta Aitorpenean solidario laukia markatzea eta Eliza Katolikoarekin batera egiteko aukera azaltzen dira. Halaber, ahultasun eta pobrezia egoeragatik gehien behar dutenei ematen dizkien onurei buruzko zifrak ematen dira, eta adibide batzuk erakusten dira.\nZer esan nahi du lauki solidarioa markatzeak?\nSolidario laukitxoa markatuz gero, zergen %0,7 GKEen programa sozialetara bideratu daiteke\nInteres Sozialeko Jardueren laukitxoa markatzea, Errenta Aitorpena aurkeztean, elkartasun-keinu bat da, eta ez da batere kostatzen zergadunei, eta, hori egitean, zergen %0,7 GKEak egiten dituzten eta pertsonen behar zehatzak dituzten programa sozialetara bideratzen ditu. Gainera, Eliza Katolikoaren laukia markatu arren, elkartasun-laukiaren gainean ere egin daiteke, eta% 0,7 erabili. Bi laukiak batera hartuta, laguntza ez da banatzen, batuketa baizik. Bietako bat ere markatzen ez bada, zergak Estatuaren helburu orokorretarako dira.\n2014ko Errenta Aitorpenean elkartasun laukia markatu duten pertsonen ekarpenei esker, 2016. urtean 1.272 ekintza sozial jarri dira abian, 470 erakundek garatuak, eta gizarte bazterketa jasateko arriskuan dauden zazpi milioi pertsonarentzat onuragarriak.\n2016. urtean 1.272 gizarte ekintza jarriko dira abian\n2015ean, gizarte-intereseko jarduerei esleitutako 284.325.151 euroak gizarte-ekintzako erakundeen (% 77,72), garapenerako lankidetzako erakundeen (% 19,43) eta ingurumena babesteko erakundeen (% 2,85) artean banatu ziren. Banaketa Osasun, Gizarte Zerbitzu eta Berdintasun Ministerioak, Kanpo Arazoetako eta Lankidetzako Ministerioak eta Nekazaritza, Elikadura eta Ingurumen Ministerioak esleitzen dute, zerga-esleipenaren konturako diru-laguntzen deialdi publikoaren bidez.\nUne honetan, gure gizartea zeharkatzen duten milioika pertsona GKEen laguntzarik gabe ezin izango lirateke aurrera atera. Pertsona ezinduak, ezgaitasunak dituztenak, minbizia dutenak, emakumeak eta gazteak dira PFEZren Aitorpenean Gizarte Intereseko Jardueren laukitxoa markatzen denean agertzen den herritarren elkartasun horren onuradun.\nLehentasunezko programen artean pobrezia-egoeran dauden pertsonen oinarrizko beharrak asetzen dituztenak daude.\nLehentasunezko arreta-programen artean daude, besteak beste, pobrezia-egoeran dauden pertsonen oinarrizko beharrei erantzuteko premia dutenak, gizarte-bazterkeriaren aurkako prebentzio-programak eta haur eta familientzako programak.\nGaratutako proiektuek errealitate jakin batzuk zaintzen dituzte: telelaguntza, egoitzak, eguneko zentroak, etxeko laguntza ezintasun fisikoa duten pertsonentzat, laguntza intelektualak eta familientzat, gizarte eta familia arloan dauden emakumeei arreta, gizarte eta lan munduratzea, gizarte arazoak dituzten emakumeentzako arreta, gizarte arazoak dituzten emakumeei arreta ematea… Badira, halaber, bularreko minbizia diagnostikatu zaien emakumeentzako arreta integrala, minbizia diagnostikatu zaien haurrei arreta psikosoziala, landa-populazio behartsuari arreta eta boluntariotzako programak.\nUrtero, eta Espainiak egoera txarra izan duen arren, pertsona gehiagok lagundu dute “X Solidarioa” markatuz. Zergadun kopurua 2,5 milioikoa izan da bederatzi urtetan, eta bilketa 130 milioikoa izan da.\nZergadun guztiek egindako ekarpenei esker, irabazi asmorik gabeko erakundeek (Asociación Española contra el Mincer (AECC), adibidez, beren lana garatu dezakete. Kasu honetan, AECCk emakume eta senideei laguntzen die gaixotasunaren prozesuan. Besteak beste, aisia eta denbora libreko tailerrak eskaintzen dizkie, minbizia hobeto konpontzen laguntzen dietenak, hala nola, terapia onkologikoko tailerra, hurrengo bideoan ikus daitekeena.\nBehar sozialak edo soziosanitarioak dituzten ia 250.000 emakumek onurak jasoko dituzte 2016. urtean PFEzak finantzatutako proiektuen bidez, Osasun, Gizarte Zerbitzu eta Berdintasun Ministerioak egiten dituen diru-laguntzen bidez. Besteak beste, Minbiziaren Aurkako Espainiako Elkarteak (AECC), Espainiako Gurutze Gorriak, Espainiako Cáritasek, Emakume Progresisten Federazioak, Landa Emakumeen Federazioak, Emakume Bananduen Federazio Nazionalak edo Emakume Bananduen eta Dibortziatuen Federazio Nazionalak, besteak beste, gizarte-bazterkeriako arriskuan dauden emakumeen gizarte-beharrei erantzuteko proiektuak egingo dituzte aurten.\nIa 250.000 emakume eta 984.084 pertsona onuradun izango dira\nZergadunen zergen %0,7aren ekarpena jaso dezaketen zazpi milioi pertsona kalteberetatik 984.084 pertsona helduak izango dira. Adineko pertsonei laguntza ematen zaie Espainiako Gurutze Gorriak, Pentsiodun eta Espainiako Erretiratuen Batasun Demokratikoak (UDP), Espainiako Caritasek, Alzheimer eta beste Dementzia batzuek, Minbiziaren Aurkako Espainiako Elkarteak eta Juan Ciudad Fundazioak kudeatutako programen bidez.\nerrenta 2015 lauki solidario x solidarioa


"Euskara garaiz ari da globalizazioaren erronkei heltzen" | Edición impresa | EL PAÍS\nEntrevista:FITO RODRIGUEZ | Euskal Idazleen Elkarteko lehendakaria | Gaiak\n"Euskara garaiz ari da globalizazioaren erronkei heltzen"\nBilbo 14 ABR 2008\nApirilaren 23a, Liburuaren Nazioarteko Eguna, data berezia izango da aurten Euskal Idazleen Elkarteko (EIE) lehendakari Fito Rodriguezentzat (Gasteiz, 1955). Karguan bi urte betetzeaz gain, EIEren 25. urteurrena ospatzeko ekitaldi berezi batean parte hartuko du Donostiako Koldo Mitxelena Kulturunean, elkarteko lehendakari-ohiekin batera. Mende laurdeneko jardunaren balantzea eginez, Rodriguezek euskal idazleen "kontzientzia profesional gero eta handiagoa" nabarmendu du.\nGaldera. Duela 25 urte, euskal idazlea gizona izan ohi zen, erlijio munduan ibilitakoa...\nErantzuna. Baina profila ez da beti hori izan. 1983 urtearen aurretik, idazle elkartea eratzeko beste saio batzuk egin ziren: 1968an Ermuan, 1955ean Donostian Alfontso Irigoienen eskutik, eta gerra ondoren eta gerra garaian ere bai, Jokin Zaitegi eta Andima Ibiñagabeitiarekin. Orduko euskal idazlearen estereotipoak ez zeukan zerikusirik duela 25 urte ezagutu genuenarekin, eta are gutxiago gaur egungoarekin.\n"Kontaktuak errazago egin ditugu urrutiko kulturekin"\n"Elkartea birdefinitu behar dugu testugileen aterpe izan dadin"\nG. Zertan aldatu dira EIEren helburuak mende laurden honetan zehar?\nE. Gurea ez da herri elkartea, elkarte profesionala baizik. Liburugintzan eta irakurzaletasunean eragiteko asmoarekin sortu zen, eta bide horrexeri jarraitzen diogu. Euskara literarioa finkatu eta honen erabilera zabaldu ondoren, hausnarketa egiteko unea iritsi zaigu: euskarriak goitik behera aldatzen ari dira, liburu-tiradak gero eta txikiagoak dira, euskaraz idazten dutenak gero eta anitzagoak dira, eta soziolinguistikoki gero eta garrantzi handiagoa daukate era guztietako testugileek, kazetariak eta testuliburuen egileak barne; baina hori guztia ez da behar bezala egituratu oraindik.\nG. Idazleen ikuspegitik, zein izan da orain arteko lorpenik handiena?\nE. Idazlearen kontzientzia nabarmenduko nuke. Gure ofizioa praktikan eta jardunean ikasten denez, ezinbestekoa da nolabaiteko militantismo edo zaletasuna izatea, baina zorionez, gero eta kontzientzia profesional handiagoa dago.\nG. Literaturaren testuingurua ere goitik behera aldatu da.\nE. Dudarik gabe. 80ko hamarkadan oso garrantzitsutzat jotzen zen gure literaturarako Shakespeare, Kafka eta mota desberdinetako kanpoko egileak euskaraz izatea, baina orain, gurea kanpora ateratzea da xedea, Koldo Mitxelenak Gure arbaso zaharren baratza artikuluan idatzi zuenaren haritik. Zoritxarrez, bideragarriago suertatzen ari zaigu kontaktuak eta itzulpenak Esloveniarekin, Finlandiarekin eta urrutiko kulturekin egitea, Espainia eta Frantziarekin baino.\nG. Euskal literatura prestatuta al dago globalizazioaren erronkei aurre egiteko?\nE. Halaxe uste dut. Erdi Aroan, idazketa zabaltzen hasi zenean, euskara ez zegoen prestatuta ezer idazteko. Gero, Guttenbergen garaian, protestantismoaren bidez testuak itzultzen hasten direnean, hortxe ageri zaigu Leizarraga ozta-ozta, eta modernitatearen garaian Azkoitiko Zaldunak ditugu, baina euskarak ez zuen gauza handirik lortu, El borracho burlado eta beste bizpahiru gauza kenduta. Eta horrela ibili gara Internet eta globalizazioa iritsi arte. Historian lehen aldiz, masa kritiko minimo batekin, behar bezalako teknologia-ezaguerarekin eta euskara batu literario eta finkatu batekin, gure hizkuntza garaiz eta pronto iritsi da halako erronka teknologiko bati aurre egiteko.\nG. Zer deritzozu globalizazioak dakarren literaturen arteko lehiakortasunari?\nE. Une honetan oso fenomeno interesgarriak dira literaturan herri baltikoak eta Eskandinaviakoak. Norvegiak, adibidez, Euskal Herriaren antzeko biztanlegoa dauka, eta bi estandar literario dituen arren, izugarri zabaltzen ari da munduan barna. Are nabarmenagoa da Japoniaren kasua. Duela 50 urte, 20 dialekto baino gehiago erabiltzen zituzten, eta geroztik, hizkuntzaren estandarizatu eta mundu osora hedatu dira. Gurean ere estandarizazioa lortu da eta kalitatezko gauzak egiten ari dira. Horren froga dira Atxaga, Kirmen Uribe edo Mariasun Landa, euskal literaturaren nazioarteko erreferentzia bihurtu direnak.\nG. Zertan aldatu da 25 urteotan euskal irakurlea?\nE. Lehen baino anitzagoa da, dudarik gabe. Historikoki 25 urte ez dira ezer, eta askotan ez gara konturatzen horren denbora laburrean egin dugun bidearen luzeaz. Egun, denetariko literatur lanak aurki daitezke euskaraz, gay literatura eta feminista barne. Ramon Saizarbitoriak dioenez, hizkuntza handiagoetan askoz ere gehiago begiratzen diote merkatuari, baina gurean, sortzaileek garrantzi gehiago ematen diote kalitateari.\nG. Zeintzuk dira EIEren etorkizuneko erronkak?\nE. Elkartea birdefinitu behar dugu testugile desberdinen aterpe izan dadin. Arlo sindikalean, hitzarmen berri bat lortu behar dugu edizio-kontratuak eta sektoreko lan-baldintzak eguneratzeko. Eta azkenik, lan gehiago egin behar dugu irakaskuntza formalean eta ez formalean, literaturak sentimenduzko heziketan daukan betekizuna sustatzearren. Nazioarteko kongresu bat antolatu nahi dugu honetarako.


LUDOTEKAK DATORREN ASTETIK AURRERA ZABALIK\nnnarbaiza-k Az, 2014-09-03 13:07-n bidalia\nUdako etenaldiaren ostean irailaren 9an Agorrosin eta Osintxuko ludotekak zabalduko dira. -Agorrosingo ordutegia: 17:00 - 20:00 -Osintxuko ordutegia: 16:30-19:30 Aisialdiaz modu hezitzailean eta euskaraz disfrutatzeko aukera paregabea!\nGehixago irakurriLUDOTEKAK DATORREN ASTETIK AURRERA ZABALIK-ri buruz\nGAZTELEKUKO UDAKO IRTEERAK PREST!\nnnarbaiza-k Al, 2014-06-23 09:39-n bidalia\nGaztelekutik 12-17 urte bitarteko gazteei zuzendutako irteerak dagoeneko prest daude.\nIzen ematea Gaztelekuan bertan eta Jardunen egin daiteke.\nAimatu eta animatu ingurukoak!!\nGehixago irakurriGAZTELEKUKO UDAKO IRTEERAK PREST!-ri buruz\nGehixago irakurriMaiatzaren 7an bukatzen da Koldo Eleizalde lehiaketara lanak aurkezteko epea-ri buruz\nApirilaren 9an : KAFEKONPON\nnnarbaiza-k Or, 2014-04-04 10:26-n bidalia\nDagoeneko pasatu da martxoa eta APIRILEKO KAFEKONPON ate joka daukagu. Gogoratu KafeKonpon apirilaren 9an izango dela 16:00tik aurrera San Joxepe elkarteko 1. solairuan.\nGehixago irakurriApirilaren 9an : KAFEKONPON-ri buruz\nMARTXOAK 12: KAFEKONPON\nnnarbaiza-k Or, 2014-03-07 13:10-n bidalia\nDagoeneko pasatu da beste hilabete eta martxoko KafeKonpon ate joka daukagu. Egia esan ekimen honekin oso pozik gaude, apurka apurka gero eta jende gehiagao hurbiltzen da gure hileroko zitara.\nGogoratu KafeKonpon martxoaren 12an izango dela 16:00tik aurrera San Joxepe elkarteko 1. solairuan.\nGehixago irakurriMARTXOAK 12: KAFEKONPON-ri buruz\nTXIKI TXOKOA LABEGARAIETAKO KIROLDEGIAN\nnnarbaiza-k Az, 2014-02-19 13:21-n bidalia\nLabegaraietako kiroldegian, lehen Spinning gela moduan erabiltzen zen aretoa, aurrerantzean guraso eta haurrek erabiliko dute Txiki Txoko moduan.\nEspazio hau Bergarako eta bereziki Labegaraieta auzoko haur eta familia guztiei zuzenduta dago, eguraldi txarra egiten duenean, bertan egoteko.\nAuzoko guraso batzuekin batera auzoan dauden espazio posibleak begiratu ostean, gune hau egokitzea adostu zen.\nUdalak egokitzapen lanak egin ditu eta dagoeneko zabalik dago nahi duenak bertara joateko.\nGehixago irakurriTXIKI TXOKOA LABEGARAIETAKO KIROLDEGIAN-ri buruz


Txinako txanda azkarreko prototipoa urrezko estaldura PCB Counter konketa zulo fabrikatzaile eta hornitzaileekin | Kangna\ntxanda azkarreko prototipoa urrezko estaldura PCB, konketako zuloarekin\nMaterial mota: FR4\nAmaitutako taularen lodiera: 1,20 mm\nEpea: 3-4 egun\nPrototipatze fasea ikerketa eta garapen programa baterako garai kritikoena da.\nIkerketa eta garapen denbora laburtzeko, PCB fabrikatzaileak prototipoa azkarrago ekoizteko eskatzen du.\nOrduan, txanda azkarreko prototipoa sortu zen.\nPCB fabrikatzeko, Kangnak 14 urte baino gehiago daramatza PCB fabrikatzen esperientzia (2006tik). Gu aukeratzeak PCBaren fabrikazio denbora laburtzeaz gain, kostua murriztu eta kalitate handiko taulak lortu ditzake. Kalitate handiko prototipoa eskain diezazukegu ekoizpen denbora motzenarekin prezio lehiakorrean.\nNormalean, zure odered PCBaren azalera 0,1 metro koadro baino txikiagoa bada, eskaera prototipo gisa hartuko dugu.\nEz da MOQ mugatua, nahiz eta PC bat eskatu, eskaera serio onartuko dugu.\nBurutzeko denbora normala 5 egunekoa da alde bakarreko eta bi geruzako taulan, 7 egun 4 geruzan, 9 egun 6 geruzan, 10 egun 8 geruzan, 12 egun 10 geruzako taulan.\nPrototipo azkarra lortzeko, alde bakarreko eta bi geruzako taulen prototipoaren ekoizpena amaitu dezakegu egun batean edo bi egunetan, 3-4 egun 4 geruzan, 4-5 egun 6 geruzan, 5-6 egun 8 geruzan, 6 -7 egun 10 geruzako taularako.\nLanaldia zenbat eta gutxiago izan, orduan eta garestiagoa da prezioa.\nZure eskaera onartu ondoren, gure ingeniariak Gerber fitxategiak ikuskatuko ditu gure gaitasun teknikoa betetzen duela ziurtatzeko. Fitxategiek ikuskaritza gainditu ondoren, kostua ordaindu ahal izango duzu. Ondoren, gure ingeniariak berriro egiaztatu eta fitxategiak optimizatuko ditu ekoizpena egiteko. Batzuetan ingeniaritza galdera batzuk sortuko dira.\nEkoizpena garaiz amaitzeko, gure ingeniarien ingeniaritza galderei lehenbailehen erantzun behar diezu.\nIngeniaritza galderan emandako denbora ez da ekoizpen denbora gisa kontatzen.\nP5.00 Txinako ordua igarotzen baduzu, ekoizpenaren denbora biharamunetik aurrera zenbatuko da.\nAurreko: Bolumen txikiko PCB SMT muntaketa medikoa\nalde bakarreko murgiltze urrezko zeramikan oinarritutako taula\nBolumen txikiko PCB SMT muntaketa medikoa\n3 oz soldadurako maskara ENEPIG kobre astuna entxufatuta ...\nFR4 PCB estandarreko 1,6 mm prototipo azkarra\nErretxina tapoiatzeko zuloa Microvia murgiltze zilarrezko H ...\n6 geruzako inpedantzia kontrolatzeko taula zurrun-flexoa ...


Pandemia bat eragiteko ahalmena duen beste birus bat aurkitu dute | Gizartea | Berria\nNoiz sortua: 2020-06-30 16:14:27\nZerrama bat, kumeekin, Miarritzen eginiko azoka batean. Guillaume Fauveau Tamaina handiagoan ikusi\nZerrien gripe mota berri bat aurkitu dute Txinako ikertzaileek, eta, esan dutenez, «berehalako arriskurik ez» badu ere, beste pandemia bat sortzeko ahalmena du.\nG4 EA H1N1 izena jarri diote birusari, eta duela hamaika urte izurria sortu zuen H1N1 birusaren senidea da, genetika aldetik. Zerriek daramate, baina gizakiak kutsa ditzakeela aurkitu dute orain. Berria denez, jende gutxik luke haren kontrako antigorputzik, zientzialariek esan dutenez.\nTxinako hainbat unibertsitatetako eta Gaitzak Kontrolatzeko eta Aurreikusteko Zentroko zientzialariek aurkitu dute birusa, eta PNAS aldizkarian argitaratu zuten ikerketa atzo. George F. Gao, eta Jinhua Liu daude artikuluaren sinatzaileen artean.\nLan handia egin dute: 2011tik 2018ra, Txinako besteak beste hamar herrialdetako hiltegietan aritu ziren, zerriei sudurretik laginak hartzen. Laginetatik 179 gripe birus bakartu ahal izan zituzten, eta horietako gehienak berriak ziren. Zientzialarien arabera, birus mora berriak nagusitu egin dira zerrien artean 2016. urtetik hona.\nHorietako bat da G4, eta esperimentuetan ikusi dutenez, oso kutsagarria da, eta erraz zabaltzen da giza zeluletan. Gainera, beste gripe moten aurrean gizakiek garaturiko antigorputzek ez dute babesten horren kontra, ez eta txertoek ere.\nIkusi dutenez, zerriekin lan egiten dutenen artean, hamarretik bat baino gehiago kutsatu ditu, eta populazio orokorraren %4,4. Beraz, dagoeneko pasatu da gizakietara, baina oraindik ez dute ikusi gizaki batetik besterako kutsatze kasurik. Edonola ere, halakoetan ohi den bezala, ondo zaindu beharko dute, litekeena baita birusak mutatzea eta gizakien arteko kutsagarritasun handiagoa duen aldaera bat sortzea. «Berehala hasi beharko genuke G4 EA H1N1 birusak zaintzen zerrietan, eta aztertzen giza populazioetan, batez ere zerriaren industriako langileen artean».\nOsasunaren Mundu Erakundeak gaur esan duenez, «kontu handiz» aztertuko dute ikerketa. «Argi uzten du ezin dugula gripea zaindu gabe utzi, eta jarraitu behar dugula adi egoten, nahiz eta COVID-19 pandemiaren erdian egon».\n2009ko birusaren senidea\nOraingo COVID-19aren izurriak ustekabean hartu zuen zientzialari asko, haien artean ustea zelako hurrengo pandemia gripearen birus batek eragingo zuela, ez eta koronabirus batek. Izan ere, aurreko pandemia 2009ko zerri gripea izan zen, H1N1/09 birusak eragindakoa. Mexikon hasi zen, 2009aren urtarrilean, eta 2010eko irailaren 18an iragarri zuten amaitu zela, mundu osoari itzulia egin ostean. Munduko biztanleen %11-21 artean kutsatu zuela uste da, eta 150.000 eta 575.000 pertsona artean hil zituen.\nAsko zabaldu zen, beraz, baina espero baino jende gutxiago hil zuen, adineko askok nolabaiteko immunitatea zutelako, lehen ere zabaldutako beste birus baten antza handia zuelako. G4 birus aurkitu berria H1N1/09 haren hurbilekoa da genetikoki, baina aldaketa batzuk baditu. Izan ere, erraz mutatzen duten birusak dira gripearenak; horregatik aldatu behar da urtero txertoa.


KALAMUA KORRIKALARI TALDEA: EHUN MILLAK\nPrestaketak burutu ondoren eta materiala eta motxilak hiru egun lehenago (GURUaren eta REMERUAren aginduak jarraituz) prestatuak izanda heldu da eguna. Dortsala hartu, pasta jan, lo kuluxka egin, REMERUAren azken aholku eta urduritasunak jasan eta pozik eta gogotsu irteerara.\nBEASAIN-MANDUBIA: Hasi dugu lasterketa, itxura emateko herrian zehar korrika, baina lehen aldapak hasi orduko lasaitu gara. Edu Uribekin topo egiten dut, lasai-lasai doaz, ekipoan. Azkenetarikoa gelditu naiz. Inguru hauetan ikusle eta animazio handia dago.\nMANDUBIA-ZUMARRAGA: Bidea goxoa eta nahiko laua Izazpeko azken maldaraino. Bertan Asier aurkitzen dut. Poliki-poliki jendea aurreratzen hasten naiz, batez ere aldapan gora. Izazpitik Zumarragaraino bide oso ona eta goxoa. Trostan Asier eta biok kontrol gunera heltzen gara, ondo elikatu eta hidratatu, txiste pare bat bota eta aurrera, Irimo aldera.\nZUMARRAGA-GORLA: Irimoko igoera potentea pauso ederrean. Bastoiak erabiltzen hasten naiz eta frontala pizteko garaia. Lehenengo nekatuak ikusten dira, Izazpin korrika zihoaztenak. Irimotik Gorlara bide laua eta erreza da, baina hara hor bide normaletikan joan beharrean tontortxo guztietatikan eramaten gaituzte.\nGORLA-AZKARATE: Nire terrenoa. Lastima gauez pasatzen dugula eta ezin gozatu hango arizti eta pagadiak. Irukurutzetako jeitsiera labain-labana dago eta mantso-mantso jeisten dut. Zemento bidea hartzen dugunean Asierrek tximista bat bezela aurreratzen nau. Azkaraten trikitilariak eta Harkaitz eskialaria speaker bezala.\nAZKARATE-AZPEITIA: Goxo jarraitzen dugu eta Xoxoteraino, lasai eta alai jarraitzen dut. Lehenengo jetsiera teknikoa datorkigu, Erlotik Azpeitira harlauzez eta harriz betetako bidea. Xuabe-xuabe eta arriskurik hartu gabe control puntura heldu gara. Bertan gu bezala gaupasa egiten zegoen hirukote batek harreratu gaitu. Beraiek, beste hidratazio mota bat erabiltzen zuten esna mantentzeko. Frogako 1/3 eginda.\nAZPEITIA-ZELATAUN: Hasi baina lehenago bizkarra juxtu-juxtu nuen eta abixuak ematen ari da. Zuzentzeko REFLEX potea ustutzen dut sorbaldan. Hainbeste lanekin bastoiak ahazten ditut kontrolean. 167 kilometro gutxi ez eta beste 300 metro egin behar. A ze aldapa Azpeititik aterata! Motza dirudi baina ez da bukatzen. Eskerrak ondoren zati handi batean bide laua dugula. Baina hau ere bukatzen da eta berriro aldapak. Hemendik aurrerako bidea ezagutzen nuen, baina azpitik zihoan bidea, bide arrunta, baina antolatzaileek ezin dituzte inguruko tontorrak zapaldu gabe utzi. Tori propinatxoa! Gazume. Eskerrak eguna argitu duela eta animoa berpizten dela. Gainera ikusle batek, Ernio tontorretik ez garela pasatzen esaten digu, hau poza! Animoso heltzen gara Zelataunera. Ordurako Gernikako batekin elkartu naiz eta bidea arindu egin zait.\n?ELATAUN-TOLOSA: Mekauen la letxe! Ernioko tontorretik ez ginala pasatu behar? ba hamar metrotara pasatu gara! Antolatzaileek, tontorra eta aldapa hor, bidea han, jarri dute. Eta hori demostratzeko ez dugu Ernio inguruko muinotxorik zapaldu gabe utzi, eta propina giza jeitsiera gogorra, aldapatsua. Gogorra egin zait Azpeititik Tolosara. Beharbada beste irudi bat neukalako. Gernikako laguna erretiratu egin da, orain berriro bakarrik, baina 79 km 15 ordu eta 15 minututan eginda, aldapak alai igotzen, oraindik osorik eta berritzeko aukera: dutxa eder batekin eta ganorazko gosariarekin.\nTOLOSA-LIZARRUZTI: Indar berrituta, aurrera. Nahiz eta bero puntua, bide lasaia Abaltzizketaraino, gainera bertara heldu baina lehenago REMERUAren bisita, hau poza eta subidoia! Larraitzen a ze harrera! Pankarta eta guzti! Han zeuden Izaro eta bere laguntxua pankarta eskuetan, Ane eta Orbaiz muxu pare bate ematen eta Edu eta Jose Mari Txindokin gora laguntzeko, horrela 100 millak egitea ez du meritu handirik! Hasi gara goruntza bero ederrarekin. Xuabe-xuabe altura hartzen hasten gara Txindokiko magaleraino, azken tontorra geratzen zaigu eta animo betez eta erritmo egokiz gainara heltzen gara, 100. Kilometroa. Orain Aralar disfrutatzeko aukera dugu: Ganbo, Ganbo Txiki, ……, …….., ….. Tontor guztiak! Lizarrusti aldera jeisteko garaian, hanka plantak sufritzen hasten dira. Gurutze gorritik pasatzen naiz benda antzeko batzuk oin azpiak babesteko.\nLIZARRUSTI-ETXEGARATE: Taldetxoa egin, Jacinto, Borja, Igor eta laurok. 14 kilometrotan Etxegarateraino ez dugu ez bizitza ez iturri izpirik ikusten. ibilbide erreza dugu eta indartsu eta erritmo egokian jarraitzen dugu. Azken kilometrotan ilundu egiten du eta sirimiria eta behelainoa sartzen da. Balizak aurkitzeko arazotxoak izaten hasten gara. Eskerrak REMERUA taldeko buru jartzen dela eta alfonbran Etxegarateko kontol posturaino eramaten gaitu.\nETXEGARATE-BEASAIN: Kilometro mordua egin ondoren eta laguntza bikaina eskeini ondoren Igorrek etxerako bidea hartzen du eta GURUak ordezkatzen du, gau zoragarria aurreiksten da. Nik dutxa eta afari ederrak hartu ondoren abiatzeko prest, beti azkena. Taldetxoan jarraitzen dugu Iosu, Borja, Jacinto eta laurok. Nik erabaki kaskarra hartzen dut: zapatillak aldatu eta zaharrenak eta hondatuenak jartzen ditut, sufrimentutxoa helmugaraino. Animo alaian Otzaurtera heltzen gara, denbora guztian sailkapenean aurreratuz, morala gora. San Adrianerako bidean behelainoa sartzen da eta balizak ikusteko zailtasunak, hala ere pauso bizian control postura heltzen gara. Azken zailtasunaren aurrean gaude: Aizkorri. Berriro behelainoa eta orain euria, hotza eta haizea. Agian bukatzeko gogoa genuelako baina ziztu bizian egiten dugu igoera. Aizkorriko puntan kontrola, badute meritua gau guztia bertan pasatu zutenak! Hemendik aurrera unerik zailenak: harkaitz labankorrak, bide zidor irrista-irristakorrak, euria, hotza, eta guzti hau zapatila eskasekin eta ekipamendu justukua, baina hala ere GURUAren gidaritzapean aurrera. Bidean galdutako ingeles bat aurkitzen dugu, zerua agertu zaio eta taldera gehitu da. Andraitzera heldu eta jeitsierari ekin diogu. Oso labainkorra eta arriskutsua dago. Poliki-poliki beruntza goaz eta halako batean GURUa irristatu eta kuadrizepsa hautsi. Kontrol gunera heldu eta Gurutze Gorriko Land Roverrean Beasainera, lastima elkarrekin ezin bukatu. Kolpea irensteko eta amorrua lasaitzko korrika eman dugu zati luze batean. Baba bat lehertu eta lasaitu naiz. Borja eta Markek aurrera jarraitu dute. Beste sorpresa bat, Javi Ciaran eta Sepe zai azken 10 kilometroak egiteko. Mutiloatik atera eta kilometroak aurreraka doaz. Nork pentsa baina azken 5 kilometroak egin zaizkit astunenak: bide zatarra zoru desatsegina, zemento ugari eta Beasain ageri ez. Baina azkenik helmuga begi-bistan, hau poza! Jose Mari eta GURUa zai, ezin bukaera hobeagoa! Helburua lortua.\nDesde estas líneas mando un saludo a BORJA que nos ha acompañado durante gran parte del recorrido. Es un placer conocer este tipo de personas que te hacen las carreras más fáciles y agradables.\nBukatzeko 167 kilometroak egiten lagundu didatenei eskerrak eman nahi nieke. Lehenik eta behin Anari: aurreko, lasterketako eta ondorengo kilometro bakoitzean bultzatxoa eman didalako. KKTri, sortu duen saltsak hainbat kilometro egiteko indarra eman didalako. Orbaiz, Ane, Edu, Izaro eta bere laguntxoari, beraien animoak Txindokiko tontorreraino eraman nautelako. Javi eta Seperi azken 10 kilometroak aidean eraman nindutelako. Jose Mariri bere laguntza bikoitzagatik: Txindokin eta helmugan. Eta esker bereziak, Igorri, gutxienez 45 kilometro bereak dira, eman dizkidak ikasgaiengatik eta sofan eraman gintuelako Etxegarateraino. Eta, nola ez, Iosuri, ez dakit zenbat kilometro izango diren bereak, kilometro bakoitzeko zati bat gutxienez, bera ez balitz egongo oraindik Urbian bueltaka ibiliko ginake. Ikusten duzuen bezela ez dut meritu handirik, nireak dozena bat kilometro bakarrik izan dira eta.\nGAIAK · TEMAS ehunmilak2011, LASTERKETAK\nZorionak berriz ere!! Egin duzuna kristona delako eta nahiz eta edozeinek egin dezakeela esan kilometro asko entrenatu behar dira eta bi egun eta gau egurrean edozeinek ezin baitu aguantatu!! Nireak 45km izango dira (eta horiek bai edozeinek egiteko modukoak), baina zureak 168km-ak dira eta aurretik egin dituzun morduak!! Argi dago, eres el "FRIKI" del año!! Orain pilak kargatu eta hurrengoan pentsatzera!!


Nomécourt - Wikipedia, entziklopedia askea.\nChatonrupt-Sommermont, Guindrecourt-aux-Ormes, Joinville eta Mathons\n109 (2018ko urtarrilaren 1a)\n61 (%56) 49 (%45)\nNomécourt Frantziako udalerria da, Marne Garaia departamenduan dagoena, Ekialde Handia eskualdean. 2013an 102 biztanle zituen.\n2007an Nomécourt udalerrian erroldatutako biztanleak 102 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 20 seme-alabak dituzten bikoteak ziren.\n2007an 51 etxebizitza zeuden, 44 familiaren etxebizitza nagusia ziren, 5 bigarren erresidentzia ziren eta 2 hutsik zeuden. 49 etxeak ziren eta 2 apartamentuak ziren. 44 etxebizitza nagusietatik 37 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek bi gela zituen, 8 etxek hiru zituzten, 9 etxek lau zituzten eta 26 etxek bost zituzten. 40 etxek euren parking plaza propioa zuten azpian. 16 etxetan ibilgailu bat zegoen eta 22 etxetan bat baino gehiago zituzten.\nNomécourt udalerriko biztanleria-piramidea 2009an .\n2007an lan egiteko adina zuten pertsonak 64 ziren, horien artean 47 aktiboak ziren eta 17 inaktiboak ziren. 47 pertsona aktiboetatik 43 lanean zeuden (25 gizon eta 18 emakume) eta 4 langabezian zeuden (2 gizon eta 2 emakume). 17 pertsona inaktiboetatik 9 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.\n2000. urtean Nomécourt udalerrian 10 nekazaritza-ustiategi zeuden.\nOrriaren azken aldaketa: 18 urria 2021, 09:07.


Metraileta eskuan eta ibili munduan - Bizkaiko Hitza\nMetraileta eskuan eta ibili munduan\n2020, martxoak 06 Bidelagunak, Bizkaia 50\nB ordillo Aplastao mugimenduak elbarrien arazoak ikusarazten ditu. Horretarako, tailerrak eta hitzaldiak egiten dituzte, baina mugimenduaren egitasmorik ezagunena irisgarritasun baldintzak betetzen ez dituzten oztopo arkitektonikoetan pegatinak jartzea izan da. Pegatina horietan, mugimenduaren logoa agertzen da: pertsona bat gurpil aulki batekin eta metrailadorea eskuan; hondoa hori kolorekoa du, eta trafiko seinale baten itxura hartzen du.\nSare sozialetan eragin handia lortu dute. Hain zuzen, Saioa Santana bilbotarra da komunikazio arduraduna, eta heltzen zaizkion mezuak eta salaketak argitaratzen ditu Bordillo Aplastao izeneko Facebook orrialdean. “Bordillo Aplastao bizitzeko modu bat da. Jendea kontzientziatu, enpatia sortu eta arazoa ikusaraztea da gure eginkizun nagusia”.\nMugimendu antikapazitista bat da Bordillo Aplastao, eta Barakaldon sortu zen, 2016. urtean. Egun, proiektua erabat autogestionatua da; logoarekin pegatinak ateratzeaz gain, kamisetak ere saltzen dituzte. “Ez gara pertsona multzo zehatz bat; mugimenduaren ideiak eta borroka zabaldu nahi duten guztiak gara”, azaldu du Santanak. “Gure kamiseta bat janztea eta leku publiko batean agertzea guretzako Bordillo Aplastaokoa izatea da”.\nSantanak argi utzi nahi izan du haien leloa zintarriak zanpatzea izan arren zintarri fisikoaz harago doazela. “Irisgarritasuna ere lortu behar da ondo entzuten ez duten pertsonentzat, braillea behar dutenentzat edo autistentzat, besteak beste”. Horren harira, kontzientziaziotik praktikara pasatzea lortu dute hainbatetan. Bilboko txosnetan, adibidez, ordubeteko musika etena egitea lortu zuten, leku zaratatsuetan egon ezin direnek jaietan ere parte hartu ahal izateko.\nPegatinak munduko hainbat bazterretan itsatsita daude, eta horien argazkiak heltzen zaizkie egunero. “Ikaragarria da nora heldu den gure mezua; batzuetan ezagunek jartzen dituzte, baina beste batzuetan ezin dugu jakin nork eraman duen gure pegatina Londresera”. Informazio eske ere urrunetik idatzi diete: “Norvegiatik eta Brasiletik deitu izan digute pegatina eske; guk egiten duguna da bertako elkarteren batekin harremanetan jarri”.\nEuskal Herriko udal batzuekin harremanak egin dituztela ere azaldu du Santanak. Elkarte baten egitura ez duten arren, sare sozialen bidez jarri izan dira harremanetan mugimenduarekin; hala ere, beti ez dute espero zuten emaitza jaso. “Uste dugu udalen aldetik gauza gehiago egin behar dituztela; baliabideak badituzte, baina ez dute arazoa ikusten, edo ez dute ikusi nahi”.\nEragileekin eta elkarteekin ere lan egiten dute. Bilboko Kaixo konpartsak aurreko jaietan tailer bat antolatu zuen bordillo aplastao leloarekin: “Jendeak gurpildun aulki bat hartzen duenean edo begiak estaltzen dituenean konturatzen da benetan pertsona hauek egunerokotasunean dituzten arazoaz”.\nMezua zabaltzeko orduan lelo erradikalak erabiltzen dituzte, 1980ko hamarkadako rocka eta punka abiapuntu izanik; Gaur eta beti zintarriak zanpatu eta Arrapala falta, ordun zalaparta, besteak beste. Santanak azaldu duenez, ez dute errukitik jarduten; eguneroko borroka baten modura ikusten dute: “Egunero hamaika arazo topatu ditzakezu, hasi txarto jarritako baldosa batetik eta tabernetako terrazek sortzen duten oztopoetara arte. Jendea ez da gauza horietaz ohartzen”.\nMugimenduak egindako azken lorpena aldaketa urbanistiko bat izan da. Metroaren 3. linean, Etxebarriko geltokian, igogailu batean oztopo bat jarri zutela salatu zuten bizilagun batzuek. Euskotrenek erreklamazio orria deuseztatu eta, azkenean, udalera jo behar izan zuten. Orduan lortu zuten oztopoa kentzea, bi hilabete geroago.


Jacques Andurain - Wikipedia, entziklopedia askea.\nJacques Andurain 1916ko azaroaren 26an jaio zen Hastinga izeneko Frantziako Landetako herrian, bere familiak oporrak pasatzeko zuen etxean. 2016ko martxoaren 3an hil zen Parisen.\nHastinga, 1916ko azaroaren 26a\nParis, 2016ko martxoaren 3a (99 urte)\nMarguerite Clérisse (Marga Andurain) emakume abenturazalea eta Piarres Andurainen semea zen. Amaren aldetik Baionako Clérisse abokatu familia ospetsuaren ondorengoa eta aitaren aldetik Mauleko Andurain gazteluaren jatorrikoa.\nBere aita Piarres, Clement Andurain Zibero euskal idazlearen, üskaldunak Ibañetan pastoralaren egilearen, lehengusua zen.\nAndurain de Maytie familiaren armarria\nNahiz eta Landetan jaio (gurasoek zeukaten opor etxean) bere lehen urteak Baionan igaro zituen, aitona Maxime Clérisse eta amona Marie Diriarteren Baiona Handiko Victor Hugo kaleko 25 zenbakiko etxean. Hiri bereko kristau eskoletan hasi zituen ikasketak 1921ean. Ondoren Uztaritzeko (Lapurdi) Saint-François Xavier eskolan ikasiko du, eta bertan Piarres Lafitte apaiz eta idazle abertzalea ezagutuko du; haren izena aurrerago erabiliko du nazien aurkako borrokan izengoiti moduan.\n1930ean Palmirako (Siria) Hotel Zénobien oporrak igaro ondoren Jesuiten Beiruteko Saint-Joseph unibertsitatean ikasketa hasiko ditu baina bertatik kanporatuko dute ateoa izatea leporatuta. Hortik, Damaskoko Misión Laïquera joanen da. Eta 1932-33. ikasturtean Beiruteko Université Américainen segituko ditu ikasketak eta hor literatura marxista ezagutuko du, baita Bayadjian, Artine Madoyan (Ekialde Erdiko Kominterneko ordezkaria) eta Michel Afflack (1947 Baath alderdiaren sortzailea) ere. 16 urterekin sirio-libanoar Alderdi Komunista klandestinoan militatzen hasiko da. 1933an Parisera itzuliko da eta Frantziako Alderdi Komunistan militatzen hasiko da orduan.\nBigarren Mundu Gerra hasi eta Frantziaren okupazioan eta erresistentziarendako lanean hasiko da buru belarri. Hainbat ekintza burutuko ditu, nabarmenenak hauek izan zirelarik:\n1941eko uztailaren 7ko gauean Pierre Hervé erresistentziako kide eta beste 20 lagunen Pariseko La Santé espetxeko ihesaldia antolatu zuen Jean Blanchard kidearekin batera.\n1941ko abuztuaren 21ean Pierre Georgesi (Fabien koronela ezizenez ezagututako erresistentziako ekintzaile mitikoa) bere amaren mauser 6.35 pistola eman zion, zeinarekin honek Parisko Barbes-Rochechouart metroan militar nazi bat akabatu zuen, hildakorik suertatu zen Frantziako erresistentziako lehen ekintza armatua izan zena.\n↑ http://aunamendi.eusko-ikaskuntza.eus/fr/andurain-jacques-d/ar-143839[Betiko hautsitako esteka]\nAzken aldaketa 25 uztaila 2021(e)an, 22:23(e)tan\nOrriaren azken aldaketa: 25 uztaila 2021, 22:23.


Sekulako jendetza Arkada Social eta Huntza taldeen emanaldietan - Oñati - Goiena.eus\nImanol Beloki 2017-09-24 20:08\nArkada Social eta Huntza taldeen kontzertuak, laugarren gunean, Berezaon izan dira, eta biak arrakastatsuak izan dira. Jendetza batu da bertan, eta egiten zuen beroaren ondorioz, suhiltzaileek ura ere bota behar izan dute entzuleen gainera, hauek freskatzeko asmoz.\nArrasatearrak igo dira lehenengo oholtzara, eta beti moduan, kontzertu indartsua eskaini dute. Hala ere, kontzertuetan ohikoa denez, lehenengo ilaretan jendea pilatu da zeukaten ilusio eta gogoekin aurrera joanez, eta boluntarioek lanak izan dituzte lehen ilaratako hesiak eusten.\nHuntza taldea izan da hurrena oholtzara igotzen, eta beraien trikiti doinuek arrakasta izan dute Berezaon. Aldapan gora abestia izan da zaleen gustukoena eta dantzatuena, eta amaieran, talde guztiek egin ohi duten moduan selfiea atera dute entzule guztiak atzean zituztela.


Zertan eragingo dio Hego Euskal Herriari? | Politika | Berria\nEspainiako hauteskundeak aurreratzeak geldiarazi egingo ditu eskumenak Hegoaldera igortzeko zeuden planak, eta ondorio ekonomikoak ere izango ditu. Euskal presoen auzian Madrilek egin ditu urrats batzuk, baina ez du bukatu urrunketa politika\nJosu Erkoreka Jaurlaritzako sailburua eta Meritxel Batet Espainiako Gobernuko ministroa, joan den urtarrilaren 30ean, Madrilen. BERRIA\nGotzon Hermosilla - Enekoitz Esnaola -\nTxepetxa ere ihes eiteko arriskuan\nIazko ekainaren hasieran Pedro Sanchez Espainiako presidente izendatu zutenean —besteak beste, EAJren botoekin—, bazirudien EAEko eskumenen negoziazioa, urte askoan geldirik egondakoa, abian jarriko zela berriro. Izan ere, Gernikako Estatutua onartu zenetik 40 urte betetzear direnean, oraindik badaude 37 eskumen legez euskal erakundeei dagozkienak baina Espainiako Estatuak eman ez dituenak.\nUrtarrilean iritsi zen Jaurlaritzak hainbestetan eskatutako egutegia, eskumenen zerrenda batekin eta negoziatzeko epeekin. Espainiako Gobernuak bidalitako proposamenak ez zuen Jaurlaritza guztiz gogobete: alde batetik, 37 eskumenetatik 33 baino ez ziren agertzen gobernuaren zerrendan, Gizarte Segurantzarekin zerikusia zuten guztiak albo batera utzi zituztelako; beste aldetik, egutegi horretan bukaerarako utzi zuten eskumenik garrantzitsuenetako bat: espetxe sistemari dagokiona, eta Madrilek zioen 2020ko urtarrilean emango lukeela. Baina, esaera zaharraren arabera, hobe izaten da txepetxa eskuan, arranoa hegan baino, eta eskumenen lehen multzoa negoziatzeari ekin zioten.\nOrain, Espainiako Gorteetarako hauteskundeak apirilaren 28ra aurreratuta, ustez eskuan zegoen txepetxa ere ihes egiteko arriskuan dago. Lehen multzoa —zazpi eskumen, orotara— martxorako eskualdatzea aurreikusten dute, eta hori behintzat betetzeko eskatuko du EAJk —Aitor Esteban EAJk Espainiako Kongresuan duen bozeramaileak esan du denbora badagoela eta Sanchezen gobernuari «ez lokartzeko» eskatuko diola—, baina ez da segurua ezer lortuko ote den. Gainerako transferentziak hurrengo baterako geldituko dira.\nNafarroako trafiko gaien transferentziak ere ez du etorkizun argirik. Joan den astean, Maria Jose Beaumont Nafarroako Lehendakaritza, Barne, Justizia eta Funtzio Publikoko kontseilariak azaldu zuen prozedura «konplexua» zela, baina urrats pare bat baino ez zirela falta —tartean, DGT Espainiako Trafiko Zuzendaritzak egin beharreko txosten bat—, eta, hortaz, eskualdatzea laster egingo zela. Orain ez dago argi urrats horiek garaiz iritsiko diren.\n577 milioi euro, eta 77 gehiago\nAste honetan Espainiako egoera politikoa inarrosi duten gertaerek —Espainiako Gobernuak aurkezturiko aurrekontuak atzera botatzeak, eta, ondorioz, Sanchezek hauteskundeetara deitzeak— ondorio ekonomikoak ere ekarriko dizkiote Hego Euskal Herriari. Alde batetik, Madrilgo gobernuak ez ditu egingo aurrekontuetan agertzen ziren inbertsioak —577 milioi euro: 469 Araban, Bizkaian eta Gipuzkoan, eta 108 Nafarroan—; eta, beste aldetik, Espainiak eta Nafarroak daukaten liskarragatik azken horrek inbertsioetara bidera dezakeen diru kopurua —77 milioiko gorabehera dago hor— ebatzi gabe gera daiteke hauteskundeak aurreratzearen ondorioz.\nOnartu gabe gelditu diren aurrekontuetan, 469 milioi euroko gastua agertzen zen EAErako. Horietatik 234, AHT Abiadura Handiko Trenerako ziren, baina bestelakoak ere baziren. Nafarroan 108 milioiko inbertsioa egin behar zuen Espainiak; horren puskarik handiena AHTrako jarri nahi zuten. Hori guztia ezerezean gelditu da.\nBestalde, Nafarroako Parlamentuak 113 milioi euroko inbertsioa egitea onartua du, 2017an eta 2018an izandako superabita baliatuz, baina Espainiako Gobernuak 33 milioi gastatzea baino ez dio baimendu. Bi aldeak negoziatzen ari ziren, Nafarroak gainerako 77 milioiak gastatu ahal zituen ala ez erabakitzeko. Oraingo egoera oztopo izan daiteke negoziazio horretan ere.\nEgindako urria, kolokan\nSanchezek agindu zuen Moncloara iritsi berritan «bestelako» espetxe politika bat egingo zutela euskal presoekin. Eman ditu aurrerapauso batzuk, baina urriak izan dira, eta, beraz, funtsean ez du ezarri politika berri bat. PSOEren gobernuak hasi zuen presoen urrunketa, 1989an, eta egitasmo horrek berdin segitzen du. Gaur-gaurkoz, 229 euskal preso daude Espainiako Estatuan, eta haietatik hamar baizik ez dauzkate Hego Euskal Herriko espetxeetan: EPPK-ko hiru, Langraiz bideko bost eta inongo taldetan ez dauden bi. Sanchezen aldian, hiru Euskal Herriratze egin dituzte. PSOEk, horretarako, presoek «ibilbide bat» egitea nahi izan du; hau da, ETAren indarkeriarekiko kritiko azaltzea. ETAk 2011n utzi zuen jarduera armatua, baina sozialistekin ere ez da aldaketarik izan.\nPSOEren gobernuaren berritasunak hiru izan dira: gerturatzeak, bigarren graduak eta erabakiguneak. Hemezortzi preso hurbildu ditu Euskal Herrira; batik bat, urri bukaeran eman zuen pausoa, ordutik gerturatu baititu bi ez beste denak. Garrantzitsua izan da senideentzat, kilometro ugari aurreztu dutelako bidaietan. Bigarren gradura hogei pasatu ditu; lau ez beste denak, urritik aurrera. Hirugarren gradua bi presori eman die —EPPK-korik ez dago horien artean—. Eta erabakiak, kasurik gehienetan, espetxe administrazioak hartu ditu —gobernuaren kontrolpekoa da—, auzitegiei rol hori kentze aldera. Orain, ikusi egin behar bozak arte segituko duen hala. Horrez gain, EAEri espetxe eskumena emateko prestasuna agertu du.\nUrrats horiek legedi barruan kokatu diren eta maiatzetik ETArik ez den arren, PP aurka azaldu da. C's eta Vox ere kontra dira. Eskuina iritsiko balitz Moncloara, inboluziorako aukera legoke espetxe politikan.